text:
τον κατασκευαστή του οχήματος, θα έχει ελεγχθεί για την εφαρμογή του στο όχημα και θα έχει συμφωνηθεί με την τεχνική υπηρεσία. Η έγκριση ενός ΕΣΑΕ που δοκιμάζεται βάσει αυτής της παραγράφου χορηγείται μόνο για τον συγκεκριμένο τύπο οχήματος.
 Μετά τη δόνηση και εφόσον το επιτρέπει η υπό δοκιμή διάταξη, πραγματοποιείται ένας βασικός κύκλος δοκιμών ο οποίος περιγράφεται στο προσάρτημα 1 του παραρτήματος 8.
 Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
 (1) Το εύρος διατηρείται, στη συνέχεια, σε 0,8 mm (συνολική μετατόπιση 1,6 mm) και η συχνότητα αυξάνεται έως την εμφάνιση της μέγιστης επιτάχυνσης που περιγράφεται στον πίνακα 1 ή στον πίνακα 2.
 ΠΑΡΑΡΤΗΜΑ 8Β
 ΘΕΡΜΙΚΟ ΣΟΚ ΚΑΙ ΚΥΚΛΟΣ ΔΟΚΙΜΩΝ
 1. ΣΚΟΠΟΣ
 Σκοπός της παρούσας δοκιμής είναι ο έλεγχος της αντοχής του ΕΣΑΕ σε ξαφνικές μεταβολές της θερμοκρασίας. Το ΕΣΑΕ υποβάλλεται σε συγκεκριμένο αριθμό κύκλων θερμοκρασίας, οι οποίοι αρχίζουν σε θερμοκρασία περιβάλλοντος και συνεχίζουν σε υψηλές και χαμηλές θερμοκρασίες. Σκοπός είναι η προσομοίωση μιας ραγδαίας μεταβολής της θερμοκρασίας του περιβάλλοντος καθώς το ΕΣΑΕ είναι πολύ πιθανό να αντιμετωπίσει μια τέτοια κατάσταση κατά τη διάρκεια της ζωής του.
 2. ΕΓΚΑΤΑΣΤΑΣΕΙΣ
 Η παρούσα δοκιμή διενεργείται είτε με το πλήρες ΕΣΑΕ είτε με σχετικό/-ά υποσύστημα/-τα του ΕΣΑΕ, περιλαμβανομένων των κελιών και των ηλεκτρονικών τους συνδέσεων. Αν ο κατασκευαστής επιλέξει να πραγματοποιήσει τη δοκιμή με το/τα σχετικό/-ά υποσύστημα/-τα, ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες. Αν η μονάδα ηλεκτρονικής διαχείρισης για το ΕΣΑΕ δεν είναι ενσωματωμένη στο περίβλημα που περικλείει τα κελιά, τότε η μονάδα ηλεκτρονικής διαχείρισης μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή.
 3. ΔΙΑΔΙΚΑΣΙΑ
 3.1. Γενικές συνθήκες δοκιμής
 Κατά την έναρξη της δοκιμής πληρούνται οι εξής προϋποθέσεις:
 α)
 Η κατάσταση φόρτισης ρυθμίζεται σε τιμή που βρίσκεται πάνω από το 50 % του κανονικού εύρους λειτουργίας της κατάστασης φόρτισης·
 β)
 Όλες οι διατάξεις προστασίας που επηρεάζουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
 3.2. Διαδικασία δοκιμής
 Η υπό δοκιμή διάταξη αποθηκεύεται επί τουλάχιστον έξι ώρες σε θερμοκρασία δοκιμής που ισούται με 60 °C ± 2 °C ή υψηλότερη αν το ζητήσει ο κατασκευαστής και στη συνέχεια αποθηκεύεται επί έξι τουλάχιστον ώρες σε θερμοκρασία δοκιμής που ισούται με – 40 °C ± 2 °C ή χαμηλότερη αν το ζητήσει ο κατασκευαστής. Το μέγιστο χρονικό διάστημα μεταξύ των ακραίων θερμοκρασιών δοκιμής είναι 30 λεπτά. Η διαδικασία αυτή επαναλαμβάνεται μέχρι να ολοκληρωθούν 5 τουλάχιστον συνολικά κύκλοι, μετά το πέρας των οποίων η υπό δοκιμή διάταξη αποθηκεύεται επί 24 ώρες σε θερμοκρασία περιβάλλοντος 20 °C ± 10 °C.
 Μετά την αποθήκευση για 24 ώρες και εφόσον το επιτρέπει η υπό δοκιμή διάταξη, πραγματοποιείται ένας βασικός κύκλος δοκιμών ο οποίος περιγράφεται στο προσάρτημα 1 του παραρτήματος 8.
 Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
 ΠΑΡΑΡΤΗΜΑ 8Γ
 ΜΗΧΑΝΙΚΗ ΔΟΚΙΜΗ ΠΤΩΣΗΣ ΓΙΑ


text:
ΑΦΑΙΡΕΣΙΜΟ ΕΣΑΕ
 1. ΣΚΟΠΟΣ
 Προσομοιώνει ένα φορτίο μηχανικής πρόσκρουσης που μπορεί να εμφανιστεί σε ακούσια πτώση μετά την απομάκρυνση του ΕΣΑΕ.
 2. ΔΙΑΔΙΚΑΣΙΑ
 2.1. Γενικές συνθήκες δοκιμής
 Κατά την έναρξη της δοκιμής πληρούνται οι εξής προϋποθέσεις για το αφαιρεθέν ΕΣΑΕ:
 α)
 Προσαρμόστε τη SOC σε ποσοστό τουλάχιστον 90 % της ονομαστικής χωρητικότητας, όπως ορίζεται στο παράρτημα 6 μέρος 1 σημείο 3.4.3 ή στο παράρτημα 6 μέρος 2 σημείο 1.4.3 ή στο παράρτημα 6 μέρος 3 σημείο 2.3.2.
 β)
 Η δοκιμή εκτελείται σε 20 °C ± 10 °C.
 2.2. Διαδικασία δοκιμής
 Ελεύθερη πτώση του αφαιρούμενου ΕΣΑΕ από ύψος 1,0 m (από τη βάση του ΕΣΑΕ) έως ένα λείο, οριζόντιο τσιμεντένιο μαξιλαράκι ή άλλο είδος επένδυσης δαπέδου με ισοδύναμη σκληρότητα.
 Το αφαιρεθέν ΕΣΑΕ πρέπει να πέσει έξι φορές από διαφορετικές κατευθύνσεις όπως ορίζεται από την τεχνική υπηρεσία. Ο κατασκευαστής μπορεί να αποφασίσει να χρησιμοποιήσει διαφορετικό ΕΣΑΕ για κάθε πτώση.
 Αμέσως μετά την περάτωση της δοκιμής πτώσης και εφόσον επιτρέπεται, πραγματοποιείται ένας βασικός κύκλος δοκιμών ο οποίος περιγράφεται στο προσάρτημα 1 του παραρτήματος 8.
 Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
 ΠΑΡΑΡΤΗΜΑ 8Δ
 ΜΗΧΑΝΙΚΗ ΚΡΟΥΣΗ
 1. ΣΚΟΠΟΣ
 Ο σκοπός της παρούσας δοκιμής είναι ο έλεγχος των επιδόσεων ασφάλειας του ΕΣΑΕ σε μηχανική κρούση που ενδέχεται να δημιουργηθεί κατά τη διάρκεια πτώσης από στατική ή σταθμευμένη κατάσταση.
 2. ΕΓΚΑΤΑΣΤΑΣΕΙΣ
 2.1. Η παρούσα δοκιμή διενεργείται είτε με το πλήρες ΕΣΑΕ είτε με σχετικά υποσυστήματα του ΕΣΑΕ, συμπεριλαμβανομένων των κελιών και των ηλεκτρικών τους συνδέσεων.
 Αν ο κατασκευαστής επιλέξει να πραγματοποιήσει τη δοκιμή με το/τα σχετικό/-ά υποσύστημα/-τα, ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες.
 Αν η μονάδα ηλεκτρονικής διαχείρισης για το ΕΣΑΕ δεν είναι ενσωματωμένη, τότε αυτή η μονάδα ελέγχου μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή.
 2.2. Η υπό δοκιμή διάταξη συνδέεται με τη διάταξη στήριξης μόνο μέσω των προβλεπόμενων εξαρτημάτων που παρέχονται για την πρόσδεση του ΕΣΑΕ ή του υποσυστήματος ΕΣΑΕ στο όχημα.
 3. ΔΙΑΔΙΚΑΣΙΑ
 3.1. Γενικές συνθήκες και απαιτήσεις δοκιμής
 Για τη διενέργεια της δοκιμής πληρούνται οι εξής προϋποθέσεις:
 α)
 Η δοκιμή πραγματοποιείται σε εξωτερική θερμοκρασία 20 °C ± 10·°C.
 β)
 Στην αρχή της δοκιμής, η κατάσταση φόρτισης ρυθμίζεται σε τιμή που βρίσκεται πάνω από το 50 τοις εκατό του κανονικού εύρους λειτουργίας της κατάστασης φόρτισης·
 γ)
 Στην αρχή της δοκιμής, όλες οι διατάξεις προστασίας που επηρεάζουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
 3.2. Διαδικασία δοκιμής
 Η υπό δοκιμή διάταξη στερεώνεται στη μηχανή δοκιμής με ένα άκαμπτο μέσο στήριξης το οποίο θα υποστηρίζει όλες τις επιφάνειες στερέωσης της υπό δοκιμή διάταξης.
 Η υπό δοκιμή διάταξη με
 α)
 μεικτή μάζα κάτω των 12 kg θα πρέπει να υποβάλλεται σε κρούση ημιτονοειδούς σοκ με επιτάχυνση αιχμής 1 500 m/s2 και παλμική διάρκεια 6 ms.
 β)
 μεικτή μάζα 12 kg ή μεγαλύτερη θα πρέπει να υποβάλλεται σε

type: contracts

jurisdiction: EU


text:
κρούση ημιτονοειδούς σοκ με επιτάχυνση αιχμής 500 m/s2 και παλμική διάρκεια 11 ms.
 Και οι δύο υπό δοκιμή διατάξεις υποβάλλονται σε τρεις κρούσεις στη θετική κατεύθυνση και στη συνέχεια σε τρεις κρούσεις στην αρνητική κατεύθυνση κάθε μίας από τις τρεις αμοιβαία κατακόρυφες θέσεις τοποθέτησης της υπό δοκιμή διάταξης για ένα σύνολο 18 κραδασμών.
 Αμέσως μετά την περάτωση της δοκιμής μηχανικής κρούσης και εφόσον επιτρέπεται, πραγματοποιείται ένας βασικός κύκλος δοκιμών ο οποίος περιγράφεται στο προσάρτημα 1 του παραρτήματος 8.
 Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
 ΠΑΡΑΡΤΗΜΑ 8Ε
 ΑΝΤΟΧΗ ΣΤΗ ΦΩΤΙΑ
 1. ΣΚΟΠΟΣ
 Ο σκοπός της παρούσας δοκιμής είναι ο έλεγχος της αντοχής του ΕΣΑΕ σε περίπτωση που εκτεθεί σε φωτιά από το εξωτερικό του οχήματος π.χ. λόγω διαρροής καυσίμου από όχημα (είτε από το ίδιο το όχημα είτε από παρακείμενο όχημα). Στην κατάσταση αυτή, ο οδηγός και οι επιβάτες θα πρέπει να έχουν στη διάθεσή τους αρκετό χρόνο για να εκκενώσουν το όχημα.
 2. ΕΓΚΑΤΑΣΤΑΣΕΙΣ
 2.1. Η παρούσα δοκιμή διενεργείται είτε με το πλήρες ΕΣΑΕ είτε με το/τα σχετικό/-ά υποσύστημα/-τα του ΕΣΑΕ, συμπεριλαμβανομένων των κελιών και των ηλεκτρικών τους συνδέσεων. Αν ο κατασκευαστής επιλέξει να πραγματοποιήσει τη δοκιμή με το/τα σχετικό/-ά υποσύστημα/-τα, ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες. Αν η μονάδα ηλεκτρονικής διαχείρισης για το ΕΣΑΕ δεν είναι ενσωματωμένη στο περίβλημα που περικλείει τα κελιά, τότε η μονάδα ηλεκτρονικής διαχείρισης μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή. Σε περίπτωση που τα υποσυστήματα του ΕΣΑΕ βρίσκονται σε διάφορα μέρη του οχήματος, η δοκιμή μπορεί να διενεργηθεί σε κάθε σχετικό υποσύστημα του ΕΣΑΕ.
 3. ΔΙΑΔΙΚΑΣΙΑ
 3.1. Γενικές συνθήκες δοκιμής
 Για τη διενέργεια της δοκιμής πληρούνται οι εξής προϋποθέσεις και απαιτήσεις:
 α)
 Η δοκιμή πραγματοποιείται σε θερμοκρασία τουλάχιστον 0 °C·
 β)
 Στην αρχή της δοκιμής, η κατάσταση φόρτισης ρυθμίζεται σε τιμή που βρίσκεται πάνω από το 50 % του κανονικού εύρους λειτουργίας της κατάστασης φόρτισης·
 γ)
 Στην αρχή της δοκιμής, όλες οι διατάξεις προστασίας που επηρεάζουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
 3.2. Διαδικασία δοκιμής
 Ο κατασκευαστής αποφασίζει εάν θα διενεργηθεί δοκιμή με όχημα ή δοκιμή με κατασκευαστικά στοιχεία:
 3.2.1. Δοκιμή με όχημα
 Η υπό δοκιμή διάταξη τοποθετείται σε υποστήριγμα στερέωσης που προσομοιώνει όσο το δυνατόν περισσότερο τις πραγματικές συνθήκες τοποθέτησης· δεν θα πρέπει να χρησιμοποιείται καύσιμο υλικό για τον σκοπό αυτό με εξαίρεση το υλικό που αποτελεί μέρος του ΕΣΑΕ. Η μέθοδος με την οποία η υπό δοκιμή διάταξη στερεώνεται στο υποστήριγμα πρέπει να αντιστοιχεί στις σχετικές προδιαγραφές για την εγκατάστασή της σε ένα όχημα. Αν το ΕΣΑΕ είναι σχεδιασμένο για ειδική χρήση οχήματος, τα μέρη του οχήματος που επηρεάζουν την πορεία της φωτιάς δεν λαμβάνονται σε καμία περίπτωση υπόψη.
 3.2.2. Δοκιμή με κατασκευαστικά στοιχεία
 Η υπό δοκιμή διάταξη τοποθετείται σε δικτυωτή πλατφόρμα πάνω από τη λεκάνη και η φορά της υποδεικνύεται


text:
στο σχέδιο του κατασκευαστή.
 Η δικτυωτή πλατφόρμα διαθέτει σιδηρές ράβδους διαμέτρου 6-10 mm και η μεταξύ τους απόσταση είναι 4-6 cm. Αν χρειαστεί, οι σιδηρές ράβδοι μπορούν να υποστηριχθούν με επίπεδες σιδηρές πλάκες.
 3.3. Η φλόγα στην οποία εκτίθεται η υπό δοκιμή διάταξη προέρχεται από καιόμενο καύσιμο του εμπορίου για κινητήρες επιβαλλόμενης ανάφλεξης (εφεξής καλούμενο «καύσιμο») το οποίο καίγεται σε μια λεκάνη. Η ποσότητα του καυσίμου είναι αρκετή για να διατηρηθεί η φλόγα υπό συνθήκες ελεύθερης καύσης σε όλη τη διάρκεια της δοκιμής.
 Η φλόγα καλύπτει όλη την επιφάνεια της λεκάνης κατά τη διάρκεια της έκθεσής της στη φωτιά. Οι διαστάσεις της λεκάνης επιλέγονται έτσι ώστε να διασφαλίζουν ότι εκτίθενται στη φλόγα οι πλευρές της υπό δοκιμή διάταξης. Ως εκ τούτου, η λεκάνη υπερβαίνει την οριζόντια προεξοχή της υπό δοκιμή διάταξης κατά τουλάχιστον 20 cm αλλά όχι περισσότερο από 50 cm. Τα πλευρικά τοιχώματα της λεκάνης δεν προεξέχουν περισσότερο από 8 cm πάνω από τη στάθμη του καυσίμου στην αρχή της δοκιμής.
 3.4. Η λεκάνη που περιέχει καύσιμο τοποθετείται κάτω από την υπό δοκιμή διάταξη με τέτοιον τρόπο ώστε η απόσταση μεταξύ της στάθμης του καυσίμου στη λεκάνη και του κάτω μέρους της υπό δοκιμή διάταξης να αντιστοιχεί στο σχεδιαστικό ύψος της υπό διάταξης δοκιμής πάνω από το οδόστρωμα με το όχημα κενό εάν εφαρμοστεί η ανωτέρω παράγραφος 3.2.1 ή περίπου σε 50 cm, εάν εφαρμοστεί η ανωτέρω παράγραφος 3.2.2. Η λεκάνη και/ή η διάταξη δοκιμής μετατοπίζονται εύκολα.
 3.5. Κατά τη διάρκεια του σταδίου Γ της δοκιμής, η λεκάνη καλύπτεται με ένα πλέγμα. Το πλέγμα τοποθετείται 3 cm ± 1 cm πάνω από τη στάθμη καυσίμου η οποία μετράται πριν από την ανάφλεξη του καυσίμου. Το πλέγμα είναι κατασκευασμένο από πυρίμαχο υλικό, όπως ορίζεται στο Παράρτημα 8Ε — Προσάρτημα 1. Δεν υπάρχουν κενά μεταξύ των πλίνθων, οι οποίοι στερεώνονται πάνω από τη λεκάνη καυσίμου κατά τρόπο ώστε να μην φράσσονται οι οπές τους. Το μήκος και το πλάτος του πλαισίου είναι κατά 2 cm έως 4 cm μικρότερα από τις εσωτερικές διαστάσεις της λεκάνης, ώστε να υπάρχει κενό 1 cm έως 2 cm μεταξύ του πλαισίου και του τοιχώματος της λεκάνης για λόγους εξαερισμού. Πριν από τη δοκιμή, το πλέγμα βρίσκεται τουλάχιστον σε θερμοκρασία περιβάλλοντος. Οι πλίνθοι μπορούν να βρέχονται για να διασφαλιστεί ότι οι συνθήκες δοκιμής μπορούν να επαναληφθούν.
 3.6. Αν οι δοκιμές πραγματοποιούνται σε υπαίθριο χώρο, προβλέπεται επαρκής προστασία από τον άνεμο, η ταχύτητα του οποίου στο ύψος της λεκάνης καυσίμου δεν υπερβαίνει τα 2,5 km/h.
 3.7. Η δοκιμή αποτελείται από τρία στάδια Β-Δ εάν το καύσιμο δοκιμάζεται σε θερμοκρασία τουλάχιστον 20 oC. Διαφορετικά, η δοκιμή αποτελείται από τέσσερα στάδια Α-Δ.
 3.7.1. Φάση Α: προθέρμανση (σχήμα 1)
 Το καύσιμο στη λεκάνη αναφλέγεται σε απόσταση τουλάχιστον 3 m από την υποβαλλόμενη στη δοκιμή διάταξη. Μετά από προθέρμανση 60 δευτερολέπτων, η λεκάνη τοποθετείται κάτω από την υπό δοκιμή διάταξη. Αν το μέγεθος της λεκάνης είναι υπερβολικά μεγάλο για να μετακινηθεί χωρίς να υπάρχει ο κίνδυνος διαρροής υγρών κ.λπ., αντί για τη λεκάνη μπορούν να μετακινηθούν η υπό δοκιμή διάταξη και


text:
η εξέδρα της δοκιμής.
 Σχήμα 1
 Φάση Α: προθέρμανση
 Λεκάνη καυσίμου με καιόμενο καύσιμο
 3 m
 Πλέγμα
 Διάταξη στήριξης
 Υπό δοκιμή διάταξη
 3.7.2. Φάση Β: άμεση έκθεση στη φλόγα (σχήμα 2)
 Η υπό δοκιμή διάταξη εκτίθεται στη φλόγα από το ελεύθερο καιόμενο καύσιμο επί 70 δευτερόλεπτα.
 Σχήμα 2
 Φάση Β: άμεση έκθεση στη φλόγα
 Λεκάνη από μεταλλικό έλασμα
 Πλέγμα
 3.7.3. Φάση Γ: έμμεση έκθεση στη φλόγα (σχήμα 3)
 Μόλις ολοκληρωθεί το στάδιο Β, το πλέγμα τοποθετείται μεταξύ της λεκάνης με το καιόμενο καύσιμο και της υπό δοκιμή διάταξης. Η υπό δοκιμή διάταξη εκτίθεται σε αυτήν τη φλόγα μειωμένης έντασης για επιπλέον 60 δευτερόλεπτα.
 Αντί της διενέργειας του σταδίου Γ της δοκιμής, το στάδιο Β μπορεί κατ' επιλογή του κατασκευαστή να συνεχιστεί για άλλα 60 δευτερόλεπτα.
 Ωστόσο, η διαδικασία αυτή επιτρέπεται μόνο εάν μπορεί να αποδειχθεί προς ικανοποίηση της τεχνικής υπηρεσίας ότι δεν θα οδηγήσει στη μείωση της σοβαρότητας της δοκιμής.
 Σχήμα 3
 Φάση Γ: έμμεση έκθεση σε φλόγα
 Λεκάνη από μεταλλικό έλασμα
 Πλέγμα
 3.7.4. Φάση Δ: τέλος της δοκιμής (σχήμα 4)
 Η λεκάνη με το καιόμενο καύσιμο και το πλέγμα επιστρέφει στη θέση που περιγράφεται στο στάδιο Α. Η φωτιά στην υπό δοκιμή διάταξη παραμένει αναμμένη. Μετά την απομάκρυνση της λεκάνης, η υπό δοκιμή διάταξη παρατηρείται έως ότου η θερμοκρασία της επιφάνειας της υπό δοκιμή διάταξης εξισωθεί με τη θερμοκρασία περιβάλλοντος ή μειώνεται για τουλάχιστον 3 ώρες.
 Σχήμα 4
 Φάση Δ: τέλος της δοκιμής
 Λεκάνη από μεταλλικό έλασμα
 Πλέγμα
 ΠΡΟΣΑΡΤΗΜΑ
 ΔΙΑΣΤΑΣΕΙΣ ΚΑΙ ΤΕΧΝΙΚΑ ΣΤΟΙΧΕΙΑ ΠΥΡΙΜΑΧΩΝ ΠΛΙΝΘΩΝ
 Κείμενο της εικόνας
 ΔΙΑΜΕΤΡΟΣ 30
 ΟΠΕΣ 15
 Τομή A-A
 ΑΚΤΙΝΑ 15
 ΑΠΟΤΜΗΣΕΙΣ 6
 (Διαστάσεις σε mm)
 Αντοχή στη φωτιά
 :
 (Seger-Kegel) SK 30
 Περιεκτικότητα σε Al2O3
 :
 30-33 τοις εκατό
 Ανοικτό πορώδες (Po)
 :
 20 - 22 % κατ' όγκο
 Πυκνότητα
 :
 1 900 – 2 000 kg/m3
 Ενεργός επιφάνεια οπών
 :
 44,18 τοις εκατό
 ΠΑΡΑΡΤΗΜΑ 8ΣΤ
 ΕΞΩΤΕΡΙΚΗ ΠΡΟΣΤΑΣΙΑ ΑΠΟ ΒΡΑΧΥΚΥΚΛΩΣΗ
 1. ΣΚΟΠΟΣ
 Σκοπός της παρούσας δοκιμής είναι ο έλεγχος των επιδόσεων προστασίας από βραχυκύκλωση. Η συγκεκριμένη λειτουργική δυνατότητα, εάν υπάρχει, διακόπτει ή περιορίζει το ρεύμα βραχυκυκλώματος αποτρέποντας την εμφάνιση άλλων σχετικών σοβαρών γεγονότων στο ΕΣΑΕ, τα οποία θα μπορούσαν να προκληθούν από το ρεύμα βραχυκυκλώματος.
 2. ΕΓΚΑΤΑΣΤΑΣΕΙΣ
 Η παρούσα δοκιμή πραγματοποιείται είτε με το πλήρες ΕΣΑΕ είτε με το/τα σχετικό/-ά υποσύστημα/-τα του ΕΣΑΕ, περιλαμβανομένων των κελιών και των ηλεκτρονικών τους συνδέσεων. Αν ο κατασκευαστής επιλέξει να πραγματοποιήσει τη δοκιμή με το/τα σχετικό/-ά υποσύστημα/-τα, ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες. Αν η μονάδα ηλεκτρονικής διαχείρισης για το ΕΣΑΕ δεν είναι ενσωματωμένη στο περίβλημα που περικλείει τα κελιά, τότε η μονάδα ηλεκτρονικής διαχείρισης μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή.
 3. ΔΙΑΔΙΚΑΣΙΑ
 3.1. Γενικές συνθήκες δοκιμής
 Για τη διενέργεια της δοκιμής πληρούνται οι εξής προϋποθέσεις:
 α)
 Η δοκιμή πραγματοποιείται σε θερμοκρασία περιβάλλοντος 20 °C ± 10 °C ή σε υψηλότερη θερμοκρασία αν το ζητήσει ο κατασκευαστής·
 β)
 Στην αρχή της δοκιμής, η κατάσταση φόρτισης ρυθμίζεται σε


text:
τιμή που βρίσκεται πάνω από το 50 % του κανονικού εύρους λειτουργίας της κατάστασης φόρτισης·
 γ)
 Στην αρχή της δοκιμής, όλες οι διατάξεις προστασίας που μπορούν να επηρεάσουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
 3.2. Βραχυκύκλωση
 Στην αρχή της δοκιμής, όλοι οι σχετικοί κεντρικοί διακόπτες φόρτισης και εκφόρτισης παραμένουν κλειστοί, χαρακτηριστικό της λειτουργίας πιθανής ενεργού οδήγησης, καθώς και της λειτουργίας που επιτρέπει την εξωτερική φόρτιση. Αν η διαδικασία αυτή είναι αδύνατο να ολοκληρωθεί σε μία μόνο δοκιμή, πραγματοποιούνται δύο ή περισσότερες δοκιμές.
 Ο θετικός και αρνητικός πόλος της υπό δοκιμή διάταξης συνδέονται μεταξύ τους για να προκληθεί βραχυκύκλωμα. Η σύνδεση που χρησιμοποιείται για αυτόν τον σκοπό έχει αντίσταση που δεν υπερβαίνει τα 5 mΩ.
 Η κατάσταση βραχυκυκλώματος συνεχίζεται μέχρι να επιβεβαιωθεί η ενεργοποίηση των λειτουργιών προστασίας του ΕΣΑΕ που διακόπτουν ή περιορίζουν το ρεύμα βραχυκυκλώματος ή επί τουλάχιστον μία ώρα μετά τη σταθεροποίηση της μετρούμενης θερμοκρασίας στο περίβλημα της υπό δοκιμή διάταξης, ώστε η βαθμίδα θερμοκρασίας να διατηρείται κάτω των 4 °C επί 1 ώρα.
 3.3. Βασικός κύκλος και περίοδος παρατήρησης
 Αμέσως μετά τη λήξη της βραχυκύκλωσης και εφόσον επιτρέπεται, πραγματοποιείται ένας βασικός κύκλος δοκιμών ο οποίος περιγράφεται στο προσάρτημα 1 του παραρτήματος 8.
 Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
 ΠΑΡΑΡΤΗΜΑ 8Ζ
 ΠΡΟΣΤΑΣΙΑ ΑΠΟ ΥΠΕΡΦΟΡΤΙΣΗ
 1. ΣΚΟΠΟΣ
 Σκοπός της παρούσας δοκιμής είναι ο έλεγχος των επιδόσεων προστασίας από υπερφόρτιση.
 2. ΕΓΚΑΤΑΣΤΑΣΕΙΣ
 Η δοκιμή πραγματοποιείται υπό τις προβλεπόμενες συνθήκες λειτουργίας είτε με το πλήρες ΕΣΑΕ (μπορεί να είναι και πλήρες όχημα) είτε με το/τα σχετικό/-ά υποσύστημα/-τα του ΕΣΑΕ, συμπεριλαμβανομένων των κελιών και των ηλεκτρικών τους συνδέσεων. Αν ο κατασκευαστής επιλέξει να πραγματοποιήσει τη δοκιμή με το/τα σχετικό/-ά υποσύστημα/-τα, ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες.
 Η παρούσα δοκιμή μπορεί ενδεχομένως να εκτελεστεί με τροποποιημένη υπό δοκιμή διάταξη μετά από συμφωνία του κατασκευαστή και της τεχνικής υπηρεσίας. Οι τροποποιήσεις αυτές δεν επηρεάζουν τα αποτελέσματα της δοκιμής.
 3. ΔΙΑΔΙΚΑΣΙΑ
 3.1. Γενικές συνθήκες δοκιμής
 Για τη διενέργεια της δοκιμής πληρούνται οι εξής προϋποθέσεις και απαιτήσεις:
 α)
 Η δοκιμή πραγματοποιείται σε εξωτερική θερμοκρασία 20 °C ± 10 °C ή σε υψηλότερη θερμοκρασία αν το ζητήσει ο κατασκευαστής·
 β)
 Στην αρχή της δοκιμής, όλες οι διατάξεις προστασίας που μπορούν να επηρεάσουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
 3.2. Φόρτιση
 Στην αρχή, όλοι οι σχετικοί βασικοί διακόπτες φόρτισης παραμένουν κλειστοί.
 Τα όρια ελέγχου φορτίου του εξοπλισμού δοκιμής είναι απενεργοποιημένα.
 Η υπό δοκιμή διάταξη φορτίζεται με ρεύμα φόρτισης τουλάχιστον 1/3C, αλλά δεν υπερβαίνει το μέγιστο ρεύμα εντός του κανονικού εύρους λειτουργίας που προσδιορίζεται από τον κατασκευαστή.
 Η φόρτιση συνεχίζεται έως ότου η υπό δοκιμή διάταξη διακόψει ή περιορίσει (αυτόματα) τη φόρτιση. Σε περίπτωση που μια λειτουργία αυτόματης διακοπής δεν ενεργοποιηθεί ή εάν αυτή η λειτουργία δεν υπάρχει, η φόρτιση συνεχίζεται έως ότου η υπό δοκιμή διάταξη


text:
φορτιστεί με ρεύμα διπλάσιο από την ονομαστική χωρητικότητα φορτίου.
 3.3. Βασικός κύκλος και περίοδος παρατήρησης
 Αμέσως μετά τη λήξη της φόρτισης και εφόσον το επιτρέπει η υπό δοκιμή διάταξη, πραγματοποιείται ένας βασικός κύκλος δοκιμών ο οποίος περιγράφεται στο προσάρτημα 1 του παραρτήματος 8.
 Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
 ΠΑΡΑΡΤΗΜΑ 8Η
 ΠΡΟΣΤΑΣΙΑ ΑΠΟ ΥΠΕΡΕΚΦΟΡΤΙΣΗ
 1. ΣΚΟΠΟΣ
 Σκοπός της παρούσας δοκιμής είναι ο έλεγχος των επιδόσεων προστασίας από την υπερεκφόρτιση. Η λειτουργική αυτή δυνατότητα, αν υπάρχει, διακόπτει ή περιορίζει το ρεύμα φόρτισης αποτρέποντας την εμφάνιση άλλων σοβαρών γεγονότων στο ΕΣΑΕ, τα οποία θα μπορούσαν να προκληθούν από την πολύ χαμηλή κατάσταση φόρτισης σύμφωνα με τις υποδείξεις του κατασκευαστή.
 2. ΕΓΚΑΤΑΣΤΑΣΕΙΣ
 Η δοκιμή πραγματοποιείται υπό τις προβλεπόμενες συνθήκες λειτουργίας είτε με το πλήρες ΕΣΑΕ (μπορεί να είναι και πλήρες όχημα) είτε με το/τα σχετικό/-ά υποσύστημα/-τα του ΕΣΑΕ, συμπεριλαμβανομένων των κελιών και των ηλεκτρικών τους συνδέσεων. Αν ο κατασκευαστής επιλέξει να πραγματοποιήσει τη δοκιμή με το/τα σχετικό/-ά υποσύστημα/-τα, ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες.
 Η παρούσα δοκιμή μπορεί ενδεχομένως να εκτελεστεί με τροποποιημένη υπό δοκιμή διάταξη μετά από συμφωνία του κατασκευαστή και της τεχνικής υπηρεσίας. Οι τροποποιήσεις αυτές δεν επηρεάζουν τα αποτελέσματα της δοκιμής.
 3. ΔΙΑΔΙΚΑΣΙΑ
 3.1. Γενικές συνθήκες δοκιμής
 Για τη διενέργεια της δοκιμής πληρούνται οι εξής προϋποθέσεις και απαιτήσεις:
 α)
 Η δοκιμή πραγματοποιείται σε εξωτερική θερμοκρασία 20 °C ± 10 °C ή σε υψηλότερη θερμοκρασία αν το ζητήσει ο κατασκευαστής·
 β)
 Στην αρχή της δοκιμής, όλες οι διατάξεις προστασίας που μπορούν να επηρεάσουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
 3.2. Εκφόρτιση
 Στην αρχή της δοκιμής, όλοι οι σχετικοί βασικοί διακόπτες παραμένουν κλειστοί.
 Η εκφόρτιση πραγματοποιείται με ρεύμα φόρτισης τουλάχιστον 1/3 C, αλλά δεν υπερβαίνει το μέγιστο ρεύμα εντός του κανονικού εύρους λειτουργίας που προσδιορίζεται από τον κατασκευαστή.
 Η εκφόρτιση συνεχίζεται έως ότου η υπό δοκιμή διάταξη διακόψει ή περιορίσει (αυτόματα) την εκφόρτιση. Σε περίπτωση που μια λειτουργία αυτόματης διακοπής δεν ενεργοποιηθεί ή εάν αυτή η λειτουργία δεν υπάρχει, η εκφόρτιση συνεχίζεται έως ότου η υπό δοκιμή διάταξη εκφορτιστεί στο 25 % του επιπέδου της ονομαστικής της τάσης.
 3.3. Βασική φόρτιση και περίοδος παρατήρησης
 Αμέσως μετά τη λήξη της εκφόρτισης, η υπό δοκιμή διάταξη φορτίζεται με βασικό φορτίο που προσδιορίζεται στο προσάρτημα 1 του παραρτήματος 8, εφόσον το επιτρέπει η υπό δοκιμή διάταξη.
 Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
 ΠΑΡΑΡΤΗΜΑ 8Θ
 ΠΡΟΣΤΑΣΙΑ ΑΠΟ ΥΠΕΡΘΕΡΜΑΝΣΗ
 1. ΣΚΟΠΟΣ
 Ο σκοπός της παρούσας δοκιμής είναι ο έλεγχος των επιδόσεων των μέτρων προστασίας του ΕΣΑΕ από την εσωτερική υπερθέρμανση κατά τη διάρκεια της λειτουργίας, ακόμα και αν η λειτουργία ψύξης, εφόσον υπάρχει, δεν λειτουργεί. Σε περίπτωση που δεν χρειάζεται να ληφθούν ειδικά μέτρα προστασίας για να μη δημιουργηθεί επισφαλής κατάσταση λόγω της εσωτερικής υπερθέρμανσης του ΕΣΑΕ, η ασφαλής αυτή λειτουργία πρέπει


text:
να αποδειχθεί.
 2. ΕΓΚΑΤΑΣΤΑΣΕΙΣ
 2.1. Η παρακάτω δοκιμή πραγματοποιείται είτε με το πλήρες ΕΣΑΕ (μπορεί να είναι και πλήρες όχημα) είτε με το/τα σχετικό/-ά υποσύστημα/-τα του ΕΣΑΕ, συμπεριλαμβανομένων των κελιών και των ηλεκτρικών τους συνδέσεων. Αν ο κατασκευαστής επιλέξει να πραγματοποιήσει τη δοκιμή με το/τα σχετικό/-ά υποσύστημα/-τα, ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες. Η παρούσα δοκιμή μπορεί ενδεχομένως να εκτελεστεί με τροποποιημένη υπό δοκιμή διάταξη μετά από συμφωνία του κατασκευαστή και της τεχνικής υπηρεσίας. Οι τροποποιήσεις αυτές δεν επηρεάζουν τα αποτελέσματα της δοκιμής.
 2.2. Αν το ΕΣΑΕ διαθέτει λειτουργία ψύξης και αν το ΕΣΑΕ παραμείνει λειτουργικό χωρίς την ενεργοποίηση ενός συστήματος λειτουργίας ψύξης, το σύστημα ψύξης απενεργοποιείται για τη δοκιμή.
 2.3. Η θερμοκρασία της υπό δοκιμή διάταξης μετράται συνεχώς στο εσωτερικό του περιβλήματος κοντά στα κελιά κατά τη διάρκεια της δοκιμής προκειμένου να παρακολουθούνται οι μεταβολές της θερμοκρασίας. Ο αισθητήρας επί του οχήματος, αν υπάρχει, μπορεί να χρησιμοποιείται. Ο κατασκευαστής και η τεχνική υπηρεσία συμφωνούν για το σημείο τοποθέτησης του/των αισθητήρα/-ων θερμοκρασίας που χρησιμοποιείται/-ούνται.
 3. ΔΙΑΔΙΚΑΣΙΑ
 3.1. Στην αρχή της δοκιμής, όλες οι διατάξεις προστασίας που επηρεάζουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία, εκτός του ενδεχόμενου συστήματος απενεργοποίησης που χρησιμοποιείται σύμφωνα με την παράγραφο 2.2 ανωτέρω.
 3.2. Κατά τη διάρκεια της δοκιμής, η υπό δοκιμή διάταξη φορτίζεται και εκφορτίζεται συνεχώς με σταθερό ρεύμα που θα αυξήσει τη θερμοκρασία των κελιών το συντομότερο δυνατό εντός του κανονικού εύρους λειτουργίας που ορίζεται από τον κατασκευαστή.
 3.3. Η υπό δοκιμή διάταξη τοποθετείται σε φούρνο μεταφοράς θερμότητας ή σε κλιματικό θάλαμο. Η θερμοκρασία του θαλάμου ή του φούρνου αυξάνεται σταδιακά έως ότου φτάσει στη θερμοκρασία που καθορίζεται σύμφωνα με την παράγραφο 3.3.1 ή 3.3.2 παρακάτω, ανάλογα με την περίπτωση, και στη συνέχεια διατηρείται σε θερμοκρασία ίση ή υψηλότερη από αυτή, μέχρι το τέλος της δοκιμής.
 3.3.1. Σε περίπτωση που το ΕΣΑΕ διαθέτει μέτρα προστασίας από την εσωτερική υπερθέρμανση, η θερμοκρασία αυξάνεται έως τη θερμοκρασία που αποτελεί, σύμφωνα με τον κατασκευαστή, το όριο λειτουργικής θερμοκρασίας για αυτά τα μέτρα προστασίας ώστε να διασφαλιστεί ότι η θερμοκρασία της υπό δοκιμή διάταξης θα αυξηθεί όπως ορίζεται στην παράγραφο 3.2 ανωτέρω.
 3.3.2. Σε περίπτωση που το ΕΣΑΕ δεν είναι εξοπλισμένο με τέτοια ειδικά μέτρα προστασίας από την εσωτερική υπερθέρμανση, η θερμοκρασία αυξάνεται έως το ανώτατο όριο λειτουργίας που προβλέπεται από τον κατασκευαστή.
 3.4. Το τέλος της δοκιμής: Η δοκιμή θα ολοκληρωθεί όταν παρατηρείται ένα από τα εξής φαινόμενα:
 α)
 η υπό δοκιμή διάταξη αποτρέπει και/ή περιορίζει τη φόρτιση και/ή την εκφόρτιση για να μην αυξηθεί η θερμοκρασία·
 β)
 η θερμοκρασία της υπό δοκιμή διάταξης έχει σταθεροποιηθεί και αυτό σημαίνει ότι η θερμοκρασία διατηρείται σε βαθμίδα μικρότερη των 4 °C εντός 2 ωρών·
 γ)
 τυχόν αδυναμία εκπλήρωσης των κριτηρίων αποδοχής που προβλέπονται στην παράγραφο 6.9.2.1 του κανονισμού.
 ΠΑΡΑΡΤΗΜΑ 9Α
 ΔΟΚΙΜΗ ΑΝΤΟΧΗΣ ΣΕ ΤΑΣΗ
 1. ΓΕΝΙΚΑ
 Η αντίσταση μόνωσης μετράται μετά την εφαρμογή της τάσης δοκιμής στο όχημα με


text:
επί του οχήματος (ενσωματωμένο) φορτιστή.
 2. ΔΙΑΔΙΚΑΣΙΑ
 Η ακόλουθη διαδικασία δοκιμών εφαρμόζεται σε οχήματα με επί του οχήματος (ενσωματωμένους) φορτιστές:
 Μεταξύ όλων των εγγραφών του φορτιστή (ρευματοδότη) και των εκτεθειμένων αγώγιμων μερών του οχήματος, συμπεριλαμβανομένου του ηλεκτρικού πλαισίου, αν υπάρχει, εφαρμόζεται τάση δοκιμής εναλλασσόμενου ρεύματος 2 × (Un + 1 200) V rms σε συχνότητα 50 Hz ή 60 Hz επί ένα λεπτό, όταν Un είναι η τάση εισόδου εναλλασσόμενου ρεύματος (rms),
 Η δοκιμή εκτελείται στο πλήρες όχημα·
 Όλες οι ηλεκτρικές συσκευές πρέπει να είναι συνδεδεμένες.
 Αντί της εν λόγω τάσης εναλλασσόμενου ρεύματος (ΕΡ), η τάση συνεχούς ρεύματος (ΣΡ) της οποίας η τιμή είναι ισοδύναμη με την καθοριζόμενη τιμή αιχμής ΕΡ μπορεί να εφαρμοστεί επί ένα λεπτό.
 Μετά τη δοκιμή, μετράται η αντίσταση μόνωσης κατά την εφαρμογή 500 V ΣΡ μεταξύ όλων των εισροών και των εκτεθειμένων αγώγιμων μερών του οχήματος, συμπεριλαμβανομένου του ηλεκτρικού πλαισίου, εάν υπάρχει.
 ΠΑΡΑΡΤΗΜΑ 9Β
 ΔΟΚΙΜΗ ΑΝΤΟΧΗΣ ΣΕ ΝΕΡΟ
 1. ΓΕΝΙΚΑ
 Η αντίσταση μόνωσης μετράται μετά τη διεξαγωγή της δοκιμής επίδοσης της αντίστασης σε νερό.
 2. ΔΙΑΔΙΚΑΣΙΑ
 Η ακόλουθη διαδικασία δοκιμών εφαρμόζεται σε οχήματα με επί του οχήματος (ενσωματωμένους) φορτιστές.
 Σύμφωνα με τη διαδικασία δοκιμής, για την αξιολόγηση της προστασίας IPX5 κατά της εισροής υδάτων, η αντίσταση στο νερό διενεργείται από:
 α)
 Ψεκασμός με ρεύμα φρέσκου νερού στο περίβλημα από όλες τις εφικτές κατευθύνσεις με ένα τυποποιημένο ακροφύσιο δοκιμής όπως φαίνεται στο σχήμα 1.
 Διάταξη δοκιμής για την επαλήθευση της προστασίας από εκτόξευση ύδατος (ακροφύσιο σωλήνων)
 Κείμενο της εικόνας
 Poόμετρο
 φD′=6,3 mm
 μονάδα: mm
 Οι όροι που πρέπει να τηρούνται είναι οι εξής:
 i)
 Εσωτερική διάμετρος του ακροφυσίου: 6,3 mm,
 ii)
 Ρυθμός παροχής: 12,5 l/min ± 5 τοις εκατό·
 iii)
 Πίεση νερού: να προσαρμοστεί για να επιτευχθεί η καθορισμένη παροχή·
 iv)
 Πυρήνας του ουσιαστικού ρεύματος: κύκλος διαμέτρου περίπου 40 mm σε απόσταση 2,5 m από ακροφύσιο:
 v)
 Η διάρκεια της δοκιμής ανά τετραγωνικό μέτρο της επιφάνειας του θαλάμου, που ενδέχεται να ψεκάζεται: 1 λεπτό·
 vi)
 Ελάχιστη διάρκεια δοκιμής 3 λεπτά
 vii)
 Απόσταση από το ακροφύσιο έως την επιφάνεια του περιβλήματος: μεταξύ 2,5 m και 3 m
 β)
 Στη συνέχεια εφαρμόζεται τάση 500 V ΣΡ μεταξύ όλων των εισροών υψηλής τάσης και των εκτεθειμένων αγώγιμων μερών/ηλεκτρικού πλαισίου του οχήματος, εάν υπάρχει για να μετρηθεί η αντίσταση μόνωσης.


text:
 14.8.2015
 EL
 Επίσημη Εφημερίδα της Ευρωπαϊκής Ένωσης
 L 215/3
 ΠΡΩΤΌΚΟΛΛΟ
 τροποποίησης της συμφωνίας κοινού αεροπορικού χώρου μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Μολδαβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
 ΤΟ ΒΑΣΙΛΕΙΟ ΤΟΥ ΒΕΛΓΙΟΥ,
 Η ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ,
 Η ΤΣΕΧΙΚΗ ΔΗΜΟΚΡΑΤΙΑ,
 ΤΟ ΒΑΣΙΛΕΙΟ ΤΗΣ ΔΑΝΙΑΣ,
 Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,
 Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,
 Η ΙΡΛΑΝΔΙΑ
 Η ΕΛΛΗΝΙΚΗ ΔΗΜΟΚΡΑΤΙΑ,
 ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,
 Η ΓΑΛΛΙΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΚΡΟΑΤΙΑΣ,
 Η ΙΤΑΛΙΚΗ ΔΗΜΟΚΡΑΤΙΑ,
 Η ΚΥΠΡΙΑΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΛΕΤΟΝΙΑΣ,
 Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,
 ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,
 Η ΟΥΓΓΑΡΙΑ,
 Η ΔΗΜΟΚΡΑΤΙΑ ΤΗΣ ΜΑΛΤΑΣ,
 ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,
 Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,
 Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,
 Η ΠΟΡΤΟΓΑΛΙΚΗ ΔΗΜΟΚΡΑΤΙΑ,
 Η ΡΟΥΜΑΝΙΑ,
 Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,
 Η ΣΛΟΒΑΚΙΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,
 ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,
 ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ,
 συμβαλλόμενα μέρη της Συνθήκης για την Ευρωπαϊκή Ένωση και της Συνθήκης για τη λειτουργία της Ευρωπαϊκής Ένωσης και κράτη μέλη της Ευρωπαϊκής Ένωσης (εφεξής «τα κράτη μέλη»), και
 Η ΕΥΡΩΠΑΪΚΗ ΕΝΩΣΗ,
 αφενός, και
 Η ΔΗΜΟΚΡΑΤΙΑ ΤΗΣ ΜΟΛΔΑΒΙΑΣ,
 αφετέρου,
 Έχοντας υπόψη την προσχώρηση της Δημοκρατίας της Κροατίας στην Ευρωπαϊκή Ένωση την 1η Ιουλίου 2013,
 ΣΥΜΦΩΝΗΣΑΝ ΤΑ ΑΚΟΛΟΥΘΑ:
 Άρθρο 1
 Η Δημοκρατία της Κροατίας είναι συμβαλλόμενο μέρος της συμφωνίας κοινού αεροπορικού χώρου μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Μολδαβίας, αφετέρου, (1) που υπογράφηκε στις 26 Ιουνίου 2012 (εφεξής «η συμφωνία»).
 Άρθρο 2
 Το κείμενο της συμφωνίας στην κροατική γλώσσα (2) είναι αυθεντικό υπό τους ίδιους όρους με εκείνους των εκδόσεων στις λοιπές γλώσσες.
 Άρθρο 3
 1. Το παρόν πρωτόκολλο εγκρίνεται από τα συμβαλλόμενα μέρη σύμφωνα με τις οικείες διαδικασίες τους. Τίθεται σε ισχύ την ημερομηνία έναρξης ισχύος της συμφωνίας. Ωστόσο, σε περίπτωση που το παρόν πρωτόκολλο εγκριθεί από τα συμβαλλόμενα μέρη μετά την ημερομηνία έναρξης ισχύος της συμφωνίας, τότε αρχίζει να ισχύει, σύμφωνα με το άρθρο 29 παράγραφος 1 της συμφωνίας, έναν μήνα από την ημερομηνία της τελευταίας διπλωματικής διακοίνωσης με την οποία τα συμβαλλόμενα μέρη επιβεβαιώνουν ότι έχουν ολοκληρωθεί όλες οι διαδικασίες που είναι αναγκαίες για την έναρξη ισχύος του παρόντος πρωτοκόλλου.
 2. Το παρόν πρωτόκολλο εφαρμόζεται σε προσωρινή βάση από την υπογραφή του από τα συμβαλλόμενα μέρη.
 'Εγινε στις Βρυξέλλες, στις 22 Ιουλίου 2015, εις διπλούν, σε κάθε επίσημη γλώσσα των συμβαλλομένων μερών, καθένα δε από τα κείμενα αυτά είναι εξίσου αυθεντικό.
 За държавите-членки
 Por los Estados miembros
 Za členské státy
 For medlemsstaterne
 Für die Mitgliedstaaten
 Liikmesriikide nimel
 Για τα κράτη μέλη
 For the Member States
 Pour les États membres
 Za države članice
 Per gli Stati membri
 Dalībvalstu vārdā –
 Valstybių narių vardu
 A tagállamok részéről
 Għall-Istati Membri
 Voor de lidstaten
 W imieniu państw członkowskich
 Pelos Estados-Membros
 Pentru statele membre
 Za členské štáty
 Za države članice
 Jäsenvaltioiden puolesta
 För medlemsstaterna
 Pentru statele membre
 За Европейския съюз
 Рог la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For


text:
the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 Pentru Uniunea Europeană
 3a Република Молдова
 Por la República de Moldavia
 Za Moldavskou republiku
 For Republikken Moldova
 Für die Republik Moldau
 Moldova Vabariigi nimel
 Για τη Δημοκρατία της Μολδαβίας
 For the Republic of Moldova
 Pour la République de Moldavie
 Za Republiku Moldovu
 Per la Repubblica moldova
 Moldovas Republikas vārdā –
 Moldovos Respublikos vardu
 A Moldovai Köztársaság részéről
 Għar-Repubblika tal-Moldova
 Voor de Republiek Moldavië
 W imieniu Republiki Mołdawii
 Pela República da Moldova
 Pentru Republica Moldova
 Za Moldavskú republiku
 Za Republiko Moldavijo
 Moldovan tasavallan puolesta
 För Republiken Moldavien
 Pentru Republica Moldova
 (1) Το κείμενο της συμφωνίας έχει δημοσιευτεί στην ΕΕ L 292 της 20.10.2012, σ. 3.
 (2) Ειδική έκδοση στα κροατικά, κεφάλαιο 11, τόμος 102, σ. 197.


text:
 7.2.2019
 EL
 Επίσημη Εφημερίδα της Ευρωπαϊκής Ένωσης
 L 36/8
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 72/2017
 της 5ης Μαΐου 2017
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2019/184]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ») και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2016/1396 της Επιτροπής, της 18ης Αυγούστου 2016, σχετικά με την τροποποίηση ορισμένων παραρτημάτων του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (1) πρέπει να ενσωματωθεί στη συμφωνία για τον ΕΟΧ.
 (2)
 Η παρούσα απόφαση αφορά νομοθεσία σχετικά με κτηνιατρικά θέματα. Η εν λόγω νομοθεσία δεν εφαρμόζεται στο Λιχτενστάιν, ενόσω η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (3)
 Το παράρτημα I της συμφωνίας για τον ΕΟΧ πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο I του παραρτήματος I της συμφωνίας τροποποιείται ως εξής:
 1)
 Στο σημείο 12 [κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου] του μέρους 7.1 προστίθεται η ακόλουθη περίπτωση:
 «—
 32016 R 1396: Κανονισμός (ΕΕ) 2016/1396 της Επιτροπής της 18ης Αυγούστου 2016 (ΕΕ L 225 της 19.8.2016, σ. 76).»
 2)
 Το κείμενο της προσαρμογής Η. στο σημείο 12 [κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου] του μέρους 7.1 διαγράφεται.
 Άρθρο 2
 Τα κείμενα του κανονισμού (ΕΕ) 2016/1396 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 6 Μαΐου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 5 Μαΐου 2017.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 225 της 19.8.2016, σ. 76.
 (*1) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21989A1204(01)
 Συμπληρωματικό πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με την κατάργηση των υφιστάμενων ποσοτικών περιορισμών και μέτρων ισοδυνάμου αποτελέσματος κατά τις εξαγωγές, καθώς και την πρόληψη της επιβολής τους στο μέλλον - Πρωτόκολλο αριθ. 6 - Κοινή δήλωση
 Επίσημη Εφημερίδα αριθ. L 352 της 04/12/1989 σ. 0059 - 0064
 ΣΥΜΠΛΗΡΩΜΑΤΙΚΟ ΠΡΩΤΟΚΟΛΛΟ της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με την κατάργηση των υφισταμένων ποσοτικών περιορισμών και μέτρων ισοδυνάμου αποτελέσματος κατά τις εξαγωγές, καθώς και την πρόληψη της επιβολής τους στο μέλλον Η ΕΥΡΩΠΑIΚΗ ΟΙΚΟΝΟΜΙΚΗ ΚΟΙΝΟΤΗΤΑ, αφενός, και Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ, αφετέρου, ΕΧΟΝΤΑΣ ΥΠΟΨΗ τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας που υπεγράφη στις Βρυξέλλες στις 22 Ιουλίου 1972, η οποία στο εξής καλείται "συμφωνία", και ιδίως το άρθρο 32, ΒΑΣΙΖΟΜΕΝΕΣ στο στόχο για τη δημιουργία ενός ευρωπαϊκού οικονομικού χώρου σύμφωνα με την κοινή δήλωση των υπουργών των χωρών της Ευρωπαϊκής Ζώνης Ελευθέρων Συναλλαγών ( ΕΖΕΣ ) και των κρατών μελών της Κοινότητας και της Επιτροπής των Ευρωπαϊκών Κοινοτήτων στο Λουξεμβούργο στις 9 Απριλίου 1984, ΜΕΡΙΜΝΩΝΤΑΣ για την ανάγκη ανάπτυξης των εμπορικών τους σχέσεων προς το συμφέρον των οικονομικών τους, καταργώντας τα υπάρχοντα εμπόδια και αποφεύγοντας κάθε νέο εμπόδιο που αφορά τις εξαγωγές προϊόντων που καλύπτονται από τη συμφωνία, ΕΧΟΝΤΑΣ ΕΠΙΓΝΩΣΗ ωστόσο ότι, υπό ορισμένες εξαιρετικές περιστάσεις, ένα συμβαλλόμενο μέρος μπορεί να αναγκασθεί να λάβει μέτρα διασφάλισης για τις εξαγωγές και ότι είναι δυνατό να θεσπισθούν ειδικές διατάξεις προς το σκοπό αυτό, ΑΠΟΦΑΣΙΖΟΥΝ ΤΗ ΣΥΝΑΨΗ ΤΟΥ ΠΑΡΟΝΤΟΣ ΠΡΩΤΟΚΟΛΛΟΥ : Άρθρο 1 Τα ακόλουθα άρθρα προστίθενται στη συμφωνία : "ιΑρθρο 13α 1 . Δεν επιβάλλονται νέοι ποσοτικοί περιορισμοί στις εξαγωγές ή μέτρα ισοδυνάμου αποτελέσματος κατά τις συναλλαγές μεταξύ της Κοινότητας και της Αυστρίας . 2 . Την 1η Ιανουαρίου 1990, καταργούνται οι ποσο - τικοί περιορισμοί κατά τις εξαγωγές καθώς και κάθε μέτρο ισοδυνάμου αποτελέσματος που ισχύουν κατά την 1η Ιανουαρίου 1989, εκτός από εκείνα που αφορούν προϊόντα που απαριθμούνται στο πρωτόκολλο αριθ . 6, που καταργούνται σύμφωνα με τις διατάξεις του εν λόγω πρωτοκόλλου . Άρθρο 13β Κάθε συμβαλλόμενο μέρος που πρόκειται να μεταβάλει τους διακανονισμούς που ισχύουν για τις εξαγωγές σε τρίτες χώρες, γνωστοποιεί στη μεικτή επιτροπή, στο μέτρο του δυνατού, την προτεινόμενη μεταβολή, τουλάχιστον 30 ημέρες πριν την εφαρμογή της . Σημειώνει κάθε διάβημα στο οποίο προβαίνει ένα άλλο συμβαλλόμενο μέρος όσον αφορά τις ενδεχόμενες σχετικές στρεβλώ - σεις . Άρθρο 24α Εφόσον η τήρηση των διατάξεων των άρθρων 7 και 13α οδηγεί : 1 . ^σε επανεξαγωγές προς τρίτες χώρες για τις οποίες το συμβαλλόμενο μέρος που εξάγει διατηρεί για το εν λόγω προϊόν ποσοτικούς περιορισμούς κατά τις εξαγωγές, δασμούς κατά την εξαγωγή ή μέτρα ισοδυνάμου αποτελέσματος, ή 2 . ^σε σοβαρή έλλειψη ή απειλή έλλειψης προϊόντος βασικής σημασίας για το συμβαλλόμενο μέρος που εξάγει και εφόσον οι καταστάσεις που περιγράφονται πιο πάνω δημιουργούν ή ενδέχεται να δημιουργήσουν βασικές δυσκολίες στο συμβαλλόμενο μέρος που εξάγει, αυτό το συμβαλλόμενο μέρος μπορεί να λάβει τα


text: κατάλληλα μέτρα υπό τους όρους και σύμφωνα με τις διαδικασίες που προβλέπονται στο άρθρο 27 ." Άρθρο 2 Το κείμενο του άρθρου 27 αντικαθίσταται από το ακόλουθο κείμενο : "ιΑρθρο 27 1 . Στην περίπτωση που ένα συμβαλλόμενο μέρος υπάγει εισαγωγές ή εξαγωγές προϊόντων που ενδέχεται να προκαλέσουν τις δυσκολίες που αναφέρονται στα άρθρα 24, 24α και 26 σε διοικητική διαδικασία, με σκοπό να παρέχονται γρήγορα πληροφορίες σχετικά με την τάση της ροής των συναλλαγών, ενημερώνει το άλλο συμβαλλόμενο μέρος . 2 . Στις περιπτώσεις που αναφέρονται στα άρθρα 22 έως 26, πριν λάβει τα μέτρα που προβλέπονται σχετικά ή, στην περίπτωση εφαρμογής της παραγράφου 3 στοιχείο ε ), το εν λόγω συμβαλλόμενο μέρος παρέχει, το γρηγορότερο δυνατό, στη μεικτή επιτροπή όλα τα κατάλληλα στοιχεία που χρειάζονται για λεπτομερή εξέταση της κατάστασης, με σκοπό να εξευρεθεί λύση αποδεκτή για τα συμβαλλόμενα μέρη . Κατά την επιλογή των μέτρων, δίδεται προτεραιότητα στα μέτρα εκείνα που συνεπάγονται ελάχιστη διαταραχή της εφαρμογής της συμφωνίας . Τα μέτρα διασφάλισης κοινοποιούνται αμέσως στη μεικτή επιτροπή και αποτελούν αντικείμενο περιοδικών διαβουλεύσεων στο πλαίσιο της Επιτροπής, κυρίως με σκοπό την κατάργησή τους μόλις το επιτρέψουν οι περιστάσεις . 3 . Για την εφαρμογή της παραγράφου 2, ισχύουν οι ακόλουθες διατάξεις : α ) ^όσον αφορά το άρθρο 23, κάθε συμβαλλόμενο μέρος μπορεί να θέσει το θέμα στη μεικτή επιτροπή εφόσον θεωρεί ότι μια συγκεκριμένη πρακτική δεν συμβιβάζεται με τη σωστή εφαρμογή της συμφωνίας κατά την έννοια του άρθρου 23 παράγραφος 1 . Τα συμβαλλόμενα μέρη παρέχουν στη μεικτή επιτροπή όλα τα απαραίτητα στοιχεία και της παρέχουν την αναγκαία βοήθεια για να εξετάσει την περίπτωση και, εφόσον χρειάζεται, να καταργήσει την ανεπιθύμητη πρακτική . Εφόσον το εν λόγω συμβαλλόμενο μέρος δεν επιτύχει να θέσει τέλος στην ανεπιθύμητη πρακτική εντός της προθεσμίας που καθορίζει η μεικτή επιτροπή, ή εάν δεν αποφασίσει η μεικτή επιτροπή εντός τριών μηνών σχετικά με το θέμα που της έχει τεθεί, το εν λόγω συμβαλλόμενο μέρος μπορεί να θεσπίσει κάθε μέτρο διασφάλισης που θεωρεί αναγκαίο για να αντιμετωπίσει τις σοβαρές δυσκολίες που προκαλεί η εν λόγω πρακτική πιο συγκεκριμένα μπορεί να ανακαλέσει δασμολογικές παραχωρήσεις β ) ^όσον αφορά το άρθρο 24, οι δυσκολίες που οφείλονται στην κατάσταση που αναφέρεται στο άρθρο αυτό παραπέμπονται προς εξέταση στη μεικτή επιτροπή, η οποία μπορεί να λάβει κάθε αναγκαία απόφαση για να αντιμετωπίσει τις δυσκολίες αυτές . Εφόσον η μεικτή επιτροπή ή το συμβαλλόμενο μέρος εξαγωγής δεν έχει λάβει απόφαση για να θέσει τέρμα στις δυσκολίες εντός τριάντα ημερών από την ημερομηνιά κατά την οποία της ετέθη το θέμα, παρέχεται η άδεια στο συμβαλλόμενο μέρος εισαγωγής να επιβάλει αντισταθμιστική επιβάρυνση στο εισαγόμενο προϊόν . Η αντισταθμιστική επιβάρυνση υπολογίζεται ανάλογα με την επίπτωση επί της αξίας των εν λόγω αγαθών, των δασμολογικών διαφορών όσον αφορά τις πρώτες ύλες ή τα ενδιάμεσα προϊόντα που ενσωματώνονται σ' αυτά γ ) ^όσον αφορά το άρθρο 24α, οι δυσκολίες που προκύπτουν από την κατάσταση που αναφέρεται στο άρθρο αυτό παραπέμπονται προς εξέταση στη μεικτή επιτροπή . ιΟσον αφορά το σημείο 2 του άρθρου 24α,


text: η απειλή έλλειψης πρέπει να αποδεικνύεται δεόντως με τους κατάλληλους ποσοτικούς δείκτες και δείκτες τιμών . Η μεικτή επιτροπή μπορεί να λάβει κάθε απαραίτητη απόφαση για να θέσει τέλος στις δυσκολίες αυτές . Εφόσον η μεικτή επιτροπή δεν έχει λάβει απόφαση εντός τριάντα ημερών από την ημερομηνία κατά την οποία της ετέθη το θέμα, παρέχεται η άδεια στο συμβαλλόμενο μέρος εξαγωγής να εφαρμόσει προσωρινά τα κατάλληλα μέτρα για την εξαγωγή του εν λόγω προϊόντος δ ) ^όσον αφορά το άρθρο 25, αναλαμβάνονται διαβουλεύσεις στο πλαίσιο της μεικτής επιτροπής, πριν το εν λόγω συμβαλλόμενο μέρος λάβει τα κατάλληλα μέτρα ε ) στην περίπτωση που λόγω εξαιρετικών περιστάσεων, για τις οποίες απαιτείται άμεση ενέργεια, είναι αδύνατο να αναληφθεί προηγούμενη εξέταση, το εν λόγω συμβαλλόμενο μέρος μπορεί, στην περίπτωση που αναφέρεται ειδικά στα άρθρα 24, 24α, 25 και 26 καθώς και στην περίπτωση ενισχύσεων κατά την εξαγωγή που έχουν άμεση και απευθείας επίπτωση επί των συναλλαγών, να εφαρμόσει αμέσως τα προληπτικά μέτρα που είναι απολύτως αναγκαία για να επανορθωθεί η κατάσταση ." Άρθρο 3 Το ακόλουθο κείμενο προσαρτάται στη συμφωνία ως πρωτόκολλο αριθ . 6 : "ΠΡΩΤΟΚΟΛΛΟ ΑΡΙΘ . 6 σχετικά με την κατάργηση ορισμένων ποσοτικών περιορισμών κατά τις εξαγωγές Άρθρο 1 Οι ποσοτικοί περιορισμοί που εφαρμόζει η Κοινότητα κατά τις εξαγωγές στην Αυστρία προϊόντων που απαριθμούνται πιο κάτω, καταργούνται το αργότερο κατά τις αναφερόμενες ημερομηνίες . Εναρμονισμένο σύστημα Αριθμός κλάσης Περιγραφή του προϊόντος Ημερομηνία κατάργησης εχ^74.04 Απορρίμματα και θραύσματα χαλκού 1 . 1 . 1993 εχ^44.01 Καυσόξυλα κωνοφόρων και ροκανίδια πεύκου και έλατου 1 . 1 . 1993 εχ^44.03 Ακατέργαστη ξυλεία, έστω και ξεφλουδισμένη ή σχεδόν ορθογωνισμένη: - ιΑλλη, μη συμπεριλαμβανομένης της λεύκας 1 . 1 . 1993 Ξυλεία, ορθογωνισμένη ή σχεδόν ορθογωνισμένη αλλά με περαιτέρω επεξεργασμένη : - ιΑλλη, μη συμπεριλαμβανομένης της λεύκας 1 . 1 . 1993 εχ^44.07 Ξυλεία πριονισμένη κατά μήκος, κομμένη εγκάρσια ή ξετυλιγμένη που δεν έχει όμως τύχει περαιτέρω κατεργασίας, πάχους που υπερβαίνεται τα 6^mm : - Κωνοφόρων, μη συμπεριλαμβανομένων των μικρών σανίδων που χρησιμοποιούνται για την κατασκευή κασονιών, κάθε είδους κόσκινων και παρόμοιων αντικειμένων 1 . 1 . 1993 εχ^41.01 Δέρματα ακατέργαστα βοοειδών κάτω των 6^kg ανά δέρμα 1 . 1 . 1992 εχ^41.02 Δέρματα ακατέργαστα προβατοειδών 1 . 1 . 1992 εχ^41.03 Δέρματα ακατέργαστα αιγοειδών 1 . 1 . 1992 εχ^43.01 Δέρματα ακατέργαστα κουνελιών 1 . 1 . 1992 Άρθρο 2 Καταργούνται οι ποσοτικοί περιορισμοί που εφαρμόζει η Αυστρία στις εξαγωγές στην Κοινότητα των προϊόντων που απαριθμούνται πιο κάτω, το αργότερο κατά την αναφερόμενη ημερομηνία . Εναρμονισμένο σύστημα Αριθμός κλάσης Περιγραφή του προϊόντος Ημερομηνία κατάργησης εχ^26.20 Τέφρες και υπολείμματα που περιέχουν κυρίως αργίλιο 1 . 1 . 1991 εχ^26.20 Τέφρες και υπολείμματα που περιέχουν κυρίως μόλυβδο : - Ηλεκτρόδια συσσωρευτών και ολόκληροι συσσωρευτές χωρίς ηλεκτρολύτη 1 . 1 . 1991 εχ^44.01 Ξυλεία σε πλακίδια ή μικρά τεμάχια 1 . 1 . 1993 εχ^44.03 Ακατέργαστη ξυλεία, εκτός από την τροπική ή την ξυλεία που έχει υποστεί κατεργασία με βαφή, άλλες χρωστικές ουσίες ή κρεόζωτο ή άλλα μέσα συντήρησης : - Ακατέργαστη ξυλεία κωνοφόρων, εκτός της ορθογωνισμένης


text: - Ακατέργαστη στρογγυλή ξυλεία πατύφυκου, κατηγορία B/C - Ακατέργαστη οξυά, για την παρασκευή ξυλοπολτού 1 . 1 . 1993 εχ^74.04 Απορρίμματα και θραύσματα χαλκού 1 . 1 . 1993 εχ^76.02 Απορρίμματα και θραύσματα αργιλίου "1 . 1 . 1993" Άρθρο 4 Το παρόν συμπληρωματικό πρωτόκολλο εγκρίνεται από τα συμβαλλόμενα μέρη σύμφωνα με την εθνική τους διαδικασία . Αρχίζει να ισχύει την 1η Ιανουαρίου 1990, υπό τον όρο ότι τα συμβαλλόμενα μέρη έχουν αμοιβαία ανακοινώσει πριν από την ημερομηνία αυτή ότι έχουν περατωθεί οι διαδικασίες που είναι αναγκαίες προς το σκοπό αυτό . Μετά την ημερομηνία αυτή, το συμπληρωματικό πρωτό - κολλο αρχίζει να ισχύει την πρώτη ημέρα του δεύτερου μήνα που ακολουθεί το μήνα κατά τη διάρκεια του οποίου πραγματοποιήθηκε η ανακοίνωση . Άρθρο 5 Το παρόν συμπληρωματικό πρωτόκολλο συντάσσεται σε δύο αντίτυπα, στην αγγλική, γαλλική, γερμανική, δανική, ελληνική, ισπανική, ιταλική, ολλανδική και πορτογαλική γλώσσα και όλα τα κείμενα είναι εξίσου αυθεντικά . ΚΟΙΝΗ ΔΗΛΩΣΗ ΤΩΝ ΣΥΜΒΑΛΛΟΜΕΝΩΝ ΜΕΡΩΝ του συμπληρωματικού πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με την κατάργηση των υφισταμένων ποσοτικών περιορισμών και μέτρων ισοδυνάμου αποτελέσματος κατά τις εξαγωγές, καθώς και την πρόληψη της επιβολής τους στο μέλλον Τα συμβαλλόμενα μέρη δηλώνουν ότι τα άρθρα 7, 13α και 13β της συμφωνίας εφαρμόζονται στα προϊόντα που αναφέρονται στο άρθρο 2 της συμφωνίας : - συμπεριλαμβανομένων των προϊόντων πετρελαίου που αναφέρονται στο άρθρο 14 της συμφωνίας, - με εξαίρεση τα προϊόντα που καλύπτονται από τη συμφωνία μεταξύ των κρατών μελών της Ευρωπαϊκής Κοινότητας ιΑνθρακα και Χάλυβα και της Ευρωπαϊκής Κοινότητας ιΑνθρακα και Χάλυβα, αφενός, και της Δημοκρατίας της Αυστρίας, αφετέρου .


text:
 Avis juridique important
 |
 22003D0123
 Απόφαση της Μεικτής Επιτροπής του ΕΟΧ αριθ. 123/2003, της 26ης Σεπτεμβρίου 2003, για την τροποποίηση του παραρτήματος XX (περιβάλλον) της συμφωνίας για τον ΕΟΧ
 Επίσημη Εφημερίδα αριθ. L 331 της 18/12/2003 σ. 0050 - 0051
 Απόφαση της Μεικτής Επιτροπής του ΕΟΧαριθ. 123/2003της 26ης Σεπτεμβρίου 2003για την τροποποίηση του παραρτήματος XX (περιβάλλον) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XX της συμφωνίας τροποποιήθηκε από την απόφαση αριθ. 93/2003 της Μεικτής Επιτροπής του ΕΟΧ, της 11ης Ιουλίου 2003(1).(2) Η οδηγία 2003/4/ΕΚ του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, για την πρόσβαση του κοινού σε περιβαλλοντικές πληροφορίες και για την κατάργηση της οδηγίας 90/313/ΕΟΚ του Συμβουλίου(2) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Το παράρτημα XX της συμφωνίας τροποποιείται ως εξής:1. Το σημείο 2 (οδηγία 90/313/ΕΟΚ του Συμβουλίου) διαγράφεται με ισχύ από τις 14 Φεβρουαρίου 2005.2. Μετά το σημείο 2θ (οδηγία 2001/42/ΕΚ του Ευρωπαϊκού Κοινοβουλίου και του Συμβουλίου) προστίθεται το ακόλουθο σημείο:"2ι. 32003 L 0004: Οδηγία 2003/4/ΕΚ του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, για την πρόσβαση του κοινού σε περιβαλλοντικές πληροφορίες και για την κατάργηση της οδηγίας 90/313/ΕΟΚ του Συμβουλίου (ΕΕ L 41 της 14.2.2003, σ. 26)."Άρθρο 2Τα κείμενα της οδηγίας 2003/4/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 27 Σεπτεμβρίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 26 Σεπτεμβρίου 2003.Για τη Μεικτή Επιτροπή του ΕΟΧΟ ΠρόεδροςΗ Α.Υ. ο Πρίγκιπας Νικόλαος του Λιχτενστάϊν(1) ΕΕ L 272 της 23.10.2003, σ. 29.(2) ΕΕ L 41 της 14.2.2003, σ. 26.(3) Έχουν αναφερθεί συνταγματικές απαιτήσεις.


text:
 17.5.2007
 EL
 Επίσημη Εφημερίδα της Ευρωπαϊκής Ένωσης
 L 129/40
 ΣΥΜΦΩΝΙΑ
 επανεισδοχής μεταξύ της Ρωσικής Ομοσπονδίας και της Ευρωπαϊκής Κοινότητας
 ΤΑ ΣΥΜΒΑΛΛΟΜΕΝΑ ΜΕΡΗ,
 Η ΕΥΡΩΠΑΪΚΗ ΚΟΙΝΟΤΗΤΑ, εφεξής «Κοινότητα»,
 και
 Η ΡΩΣΙΚΗ ΟΜΟΣΠΟΝΔΙΑ,
 ΑΠΟΦΑΣΙΖΟΝΤΑΣ να ενισχύσουν τη συνεργασία τους προκειμένου να καταπολεμήσουν αποτελεσματικότερα τη λαθρομετανάστευση,
 ΕΧΟΝΤΑΣ ΥΠΟΨΗ τη συμφωνία εταιρικής σχέσης και συνεργασίας μεταξύ της Κοινότητας και των κρατών μελών της, αφενός, και της Ρωσικής Ομοσπονδίας, αφετέρου, που συνάφθηκε στην Κέρκυρα στις 24 Ιουνίου 1994, και ιδίως το άρθρο 84 και την κοινή δήλωση σε σχέση με τα άρθρα 26, 32 και 37 της τελικής πράξης,
 ΕΧΟΝΤΑΣ ΥΠΟΨΗ την κοινή δήλωση που συμφωνήθηκε επ’ ευκαιρία της διάσκεψης κορυφής της Αγίας Πετρούπολης στις 31 Μαΐου 2003 με την οποία δηλώνεται ότι η Ευρωπαϊκή Ένωση και η Ρωσική Ομοσπονδία συμφωνούν να ολοκληρώσουν εγκαίρως τις διαπραγματεύσεις σχετικά με συμφωνία επανεισδοχής,
 ΕΠΙΘΥΜΩΝΤΑΣ να καθορίσουν, μέσω της παρούσας συμφωνίας και σε αμοιβαία βάση, ταχείες και αποτελεσματικές διαδικασίες για τον εντοπισμό και την επιστροφή ατόμων τα οποία δεν πληρούν, ή δεν πληρούν πλέον, τις προϋποθέσεις για την είσοδο, παρουσία ή διαμονή στα εδάφη της Ρωσικής Ομοσπονδίας ή ενός από τα κράτη μέλη της Ευρωπαϊκής Ένωσης, και για να διευκολύνουν τη διέλευση αυτών των ατόμων με πνεύμα συνεργασίας,
 ΤΟΝΙΖΟΝΤΑΣ ΟΤΙ η παρούσα συμφωνία δεν θίγει τα δικαιώματα, τις υποχρεώσεις και τις αρμοδιότητες της Κοινότητας, των κρατών μελών της Ευρωπαϊκής Ένωσης και της Ρωσικής Ομοσπονδίας, τα οποία απορρέουν από το διεθνές δίκαιο, συμπεριλαμβανομένης της διεθνούς νομοθεσίας όσον αφορά τα δικαιώματα του ανθρώπου, και κυρίως από την παγκόσμια διακήρυξη των δικαιωμάτων του ανθρώπου της 10ης Δεκεμβρίου 1948, τη διεθνή σύμβαση για τα αστικά και πολιτικά δικαιώματα της 16ης Δεκεμβρίου 1966, τη σύμβαση σχετικά με το καθεστώς των προσφύγων της 28ης Ιουλίου 1951 και το πρωτόκολλο σχετικά με το καθεστώς των προσφύγων της 31ης Ιανουαρίου 1967, την ευρωπαϊκή σύμβαση για την προάσπιση των δικαιωμάτων του ανθρώπου και των θεμελιωδών ελευθεριών της 4ης Νοεμβρίου 1950 και το πρωτόκολλό της αριθ. 4 της 16ης Σεπτεμβρίου 1963, και τη σύμβαση κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας της 10ης Δεκεμβρίου 1984,
 ΛΑΜΒΑΝΟΝΤΑΣ ΥΠΟΨΗ το πρωτόκολλο σχετικά με τη θέση της Δανίας που προσαρτάται στη συνθήκη για την Ευρωπαϊκή Ένωση της 7ης Φεβρουαρίου 1992 και στη συνθήκη για την ίδρυση της Ευρωπαϊκής Κοινότητας της 25ης Μαρτίου 1957 και βεβαιώνοντας ότι οι διατάξεις της παρούσας συμφωνίας δεν εφαρμόζονται στο Βασίλειο της Δανίας,
 ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
 Άρθρο 1
 Ορισμοί
 Για τους σκοπούς της παρούσας συμφωνίας, νοούνται ως:
 α)
 «επανεισδοχή»: η μεταφορά από το αιτούν κράτος και η εισδοχή από το κράτος προς το οποίο απευθύνεται η αίτηση ατόμων (ιδίων υπηκόων του κράτους προς το οποίο απευθύνεται η αίτηση, υπηκόων τρίτων χωρών ή απάτριδων), οι οποίοι έχουν συλληφθεί να εισέρχονται παρανόμως να είναι παρόντες ή να διαμένουν στο αιτούν κράτος, σύμφωνα με τις διατάξεις της παρούσας συμφωνίας·
 β)
 «κράτος μέλος»: κάθε κράτος μέλος της Ευρωπαϊκής Ένωσης, με εξαίρεση το Βασίλειο της Δανίας·
 γ)
 «υπήκοος κράτους μέλους»: κάθε πρόσωπο το οποίο έχει την ιθαγένεια κράτους μέλους, κατά την έννοια του κοινοτικού ορισμού·
 δ)


text:
«υπήκοος της Ρωσικής Ομοσπονδίας» ή «ρώσος υπήκοος»: κάθε άτομο που έχει την ιθαγένεια της Ρωσικής Ομοσπονδίας σύμφωνα με τη νομοθεσία της·
 ε)
 «υπήκοος τρίτης χώρας»: κάθε πρόσωπο το οποίο έχει άλλη ιθαγένεια πέραν της ιθαγένειας της Ρωσικής Ομοσπονδίας ή εκείνης ενός εκ των κρατών μελών·
 στ)
 «άπατρις»: κάθε πρόσωπο το οποίο δεν έχει την ιθαγένεια της Ρωσικής Ομοσπονδίας ή ενός εκ των κρατών μελών και το οποίο δεν μπορεί να αποδείξει ότι έχει την ιθαγένεια άλλου κράτους·
 ζ)
 «άδεια διαμονής»: κάθε επίσημη άδεια οποιουδήποτε είδους εκδιδόμενη από τη Ρωσική Ομοσπονδία ή από ένα εκ των κρατών μελών η οποία παρέχει στον δικαιούχο το δικαίωμα να διαμένει στην επικράτεια της Ρωσικής Ομοσπονδίας ή ενός εκ των κρατών μελών. Δεν περιλαμβάνει προσωρινές άδειες διαμονής στην επικράτεια των εν λόγω κρατών σε συνδυασμό με την εξέταση αίτησης παροχής ασύλου ή άδειας διαμονής·
 η)
 «θεώρηση»: άδεια που εκδίδεται ή απόφαση που λαμβάνεται από τη Ρωσική Ομοσπονδία ή ένα από τα κράτη μέλη, η οποία είναι απαραίτητη για την είσοδο στην επικράτεια ή τη διέλευση μέσω της επικράτειας της Ρωσικής Ομοσπονδίας ή ενός εκ των κρατών μελών. Ο ορισμός αυτός δεν περιλαμβάνει την ειδική κατηγορία της θεώρησης διέλευσης/μετεπιβίβασης από αερολιμένα·
 θ)
 «αιτούν κράτος»: το κράτος (Ρωσική Ομοσπονδία ή ένα εκ των κρατών μελών) το οποίο υποβάλλει αίτηση επανεισδοχής σύμφωνα το τμήμα ΙΙΙ ή αίτηση διέλευσης σύμφωνα με το τμήμα IV της παρούσας συμφωνίας·
 ι)
 «κράτος προς το οποίο απευθύνεται η αίτηση»: το κράτος (Ρωσική Ομοσπονδία ή ένα εκ των κρατών μελών) προς το οποίο απευθύνεται αίτηση επανεισδοχής σύμφωνα με το τμήμα ΙΙΙ ή αίτηση διέλευσης σύμφωνα με το τμήμα IV της παρούσας συμφωνίας·
 ια)
 «αρμόδια αρχή»: κάθε εθνική αρχή της Ρωσικής Ομοσπονδίας ή ενός εκ των κρατών μελών η οποία είναι επιφορτισμένη με την εφαρμογή της παρούσας συμφωνίας, όπως ορίζεται στο διμερές πρωτόκολλο εφαρμογής που συνάφθηκε μεταξύ της Ρωσικής Ομοσπονδίας και κάθε κράτους μέλους, σύμφωνα με το άρθρο 20 παράγραφος 1 στοιχείο α της παρούσας συμφωνίας·
 ιβ)
 «παραμεθόριος περιοχή»: μία περίμετρος 30 χιλιομέτρων σε σχέση με το κοινό χερσαίο σύνορο μεταξύ ενός κράτους μέλους και της Ρωσικής Ομοσπονδίας, καθώς επίσης τα εδάφη των θαλασσίων λιμένων, συμπεριλαμβανομένων των τελωνειακών ζωνών, και των διεθνών αεροδρομίων των κρατών μελών και της Ρωσικής Ομοσπονδίας·
 ιγ)
 «συνοριακό σημείο διέλευσης»: κάθε σημείο διέλευσης στο οποίο παρέχεται άδεια από τα κράτη μέλη ή τη Ρωσική Ομοσπονδία για τη διέλευση των αντίστοιχων χερσαίων και θαλάσσιων συνόρων τους, συμπεριλαμβανομένων των διεθνών αερολιμένων και των θαλάσσιων λιμένων·
 ιδ)
 «διέλευση»: η διέλευση υπηκόου τρίτης χώρας ή απάτριδος μέσω της επικράτειας του κράτους προς το οποίο απευθύνεται η αίτηση ενώ ταξιδεύει από το αιτούν κράτος προς τη χώρα προορισμού.
 ΤΜΗΜΑ I
 ΥΠΟΧΡΕΩΣΕΙΣ ΕΠΑΝΕΙΣΔΟΧΗΣ ΕΚ ΜΕΡΟΥΣ ΤΗΣ ΡΩΣΙΚΗΣ ΟΜΟΣΠΟΝΔΙΑΣ
 Άρθρο 2
 Επανεισδοχή ρώσων υπηκόων
 1. Η Ρωσική Ομοσπονδία επιτρέπει την επανεισδοχή, μετά από αίτηση ενός κράτους μέλους και σύμφωνα με τη διαδικασία που προβλέπεται στην παρούσα συμφωνία, όλων των ατόμων τα οποία δεν πληρούν, ή δεν πληρούν πλέον, τις ισχύουσες προϋποθέσεις εισόδου, παρουσίας ή διαμονής στην επικράτεια του αιτούντος κράτους μέλους, υπό την προϋπόθεση ότι αποδεικνύεται, σύμφωνα με


text:
το άρθρο 9 της παρούσας συμφωνίας, ότι πρόκειται για υπηκόους της Ρωσικής Ομοσπονδίας.
 Το ίδιο ισχύει για τα παρανόμως παρόντα ή διαμένοντα άτομα, τα οποία κατείχαν την ιθαγένεια της Ρωσικής Ομοσπονδίας κατά τη στιγμή εισόδου στην επικράτεια ενός κράτους μέλους αλλά στη συνέχεια παραιτήθηκαν από αυτήν σύμφωνα με την εθνική νομοθεσία της Ρωσικής Ομοσπονδίας, χωρίς να έχουν αποκτήσει την ιθαγένεια ή άδεια διαμονής του εν λόγω κράτους μέλους ή οποιουδήποτε άλλου κράτους.
 2. Όταν η Ρωσική Ομοσπονδία απαντήσει θετικά στην αίτηση επανεισδοχής, η αρμόδια διπλωματική αποστολή ή το αρμόδιο προξενικό γραφείο της Ρωσικής Ομοσπονδίας εκδίδει, εφόσον χρειάζεται και χωρίς καθυστέρηση, ανεξάρτητα από τη βούληση του προς επανεισδοχή προσώπου, το απαραίτητο ταξιδιωτικό έγγραφο για την επιστροφή του ενδιαφερομένου, με διάρκεια ισχύος 30 ημερολογιακών ημερών. Εάν για οποιονδήποτε λόγο ο ενδιαφερόμενος δεν μπορεί να μεταφερθεί κατά τη διάρκεια της περιόδου ισχύος του ταξιδιωτικού εγγράφου, η αρμόδια διπλωματική αποστολή ή το αρμόδιο προξενικό γραφείο της Ρωσικής Ομοσπονδίας εκδίδει χωρίς καθυστέρηση ένα νέο ταξιδιωτικό έγγραφο με την ίδια διάρκεια ισχύος.
 Άρθρο 3
 Επανεισδοχή υπηκόων τρίτων χωρών και απάτριδων
 1. Η Ρωσική Ομοσπονδία επιτρέπει την επανεισδοχή, μετά από αίτηση κράτους μέλους και σύμφωνα με τη διαδικασία που προβλέπεται στην παρούσα συμφωνία, όλων των υπηκόων τρίτων χωρών ή απατρίδων, οι οποίοι δεν πληρούν ή δεν πληρούν πλέον τις ισχύουσες προϋποθέσεις εισόδου, παρουσίας ή διαμονής στην επικράτεια του αιτούντος κράτους μέλους, υπό τον όρο ότι μπορεί να αποδειχθεί ότι, σύμφωνα με το άρθρο 10 της παρούσας συμφωνίας, οι ενδιαφερόμενοι:
 α)
 είναι κάτοχοι, κατά τη στιγμή υποβολής της αίτησης επανεισδοχής, έγκυρης θεώρησης που έχει εκδοθεί από τη Ρωσική Ομοσπονδία και έχουν εισέλθει στην επικράτεια ενός κράτους μέλους προερχόμενοι απευθείας από την επικράτεια της Ρωσικής Ομοσπονδίας· ή
 β)
 είναι κάτοχοι, κατά τη στιγμή της υποβολής της αίτησης επανεισδοχής, έγκυρης άδειας διαμονής που έχει εκδοθεί από τη Ρωσική Ομοσπονδία· ή
 γ)
 εισήλθαν παράνομα στην επικράτεια των κρατών μελών προερχόμενοι απ’ευθείας από την επικράτεια της Ρωσικής Ομοσπονδίας.
 2. Η υποχρέωση επανεισδοχής που αναφέρεται στην παράγραφο 1 του παρόντος άρθρου δεν εφαρμόζεται στις ακόλουθες περιπτώσεις:
 α)
 ο υπήκοος τρίτης χώρας ή ο άπατρις βρισκόταν απλά υπό καθεστώς μετεπιβίβασης μέσω διεθνούς αεροδρομίου της Ρωσικής Ομοσπονδίας· ή
 β)
 το αιτούν κράτος μέλος ή άλλο κράτος μέλος έχει χορηγήσει θεώρηση ή άδεια διαμονής στον υπήκοο τρίτης χώρας ή τον απάτριδα, εκτός εάν το συγκεκριμένο άτομο είναι κάτοχος θεώρησης ή άδειας διαμονής, η οποία έχει εκδοθεί από τη Ρωσική Ομοσπονδία και έχει μεγαλύτερη διάρκεια ισχύος·
 γ)
 ο υπήκοος τρίτης χώρας ή ο άπατρις τυγχάνει απαλλαγής από την υποχρέωση θεώρησης για να εισέλθει στην επικράτεια του αιτούντος κράτους μέλους.
 3. Σε περίπτωση θετικής απάντησης της Ρωσικής Ομοσπονδίας στην αίτηση επανεισδοχής, το αιτούν κράτος μέλος χορηγεί στον ενδιαφερόμενο ταξιδιωτικό έγγραφο που αναγνωρίζεται από τη Ρωσική Ομοσπονδία (ενιαίου τύπου ταξιδιωτικό έγγραφο της ΕΕ για σκοπούς απομάκρυνσης/απέλασης σύμφωνα με τον τύπο που ορίζεται στη σύσταση του Συμβουλίου της 30ής Νοεμβρίου 1994).
 ΤΜΗΜΑ II
 ΥΠΟΧΡΕΩΣΕΙΣ ΕΠΑΝΕΙΣΔΟΧΗΣ ΕΚ ΜΕΡΟΥΣ ΤΗΣ ΚΟΙΝΟΤΗΤΑΣ
 Άρθρο 4
 Επανεισδοχή υπηκόων των κρατών μελών
 1. Το κράτος μέλος επιτρέπει την επανεισδοχή, μετά από αίτηση της Ρωσικής Ομοσπονδίας και


text:
σύμφωνα με τη διαδικασία που προβλέπεται στην παρούσα απόφαση, οποιουδήποτε ο οποίος δεν πληροί ή δεν πληροί πλέον τις προϋποθέσεις εισόδου, παρουσίας και διαμονής που ισχύουν στην επικράτεια της Ρωσικής Ομοσπονδίας, στο βαθμό που αποδεικνύεται, σύμφωνα με το άρθρο 9 της παρούσας συμφωνίας, ότι ο ενδιαφερόμενος είναι υπήκοος του εν λόγω κράτους μέλους.
 Το ίδιο ισχύει για τα παρανόμως παρόντα ή διαμένοντα πρόσωπα, τα οποία κατείχαν την ιθαγένεια του κράτους μέλους κατά τη στιγμή εισόδου στην επικράτεια της Ρωσικής Ομοσπονδίας αλλά στη συνέχεια παραιτήθηκαν από αυτήν σύμφωνα με τη νομοθεσία του κράτους μέλους, χωρίς να έχουν αποκτήσει την ιθαγένεια ή άδεια διαμονής της Ρωσικής Ομοσπονδίας ή οποιουδήποτε άλλου κράτους.
 2. Σε περίπτωση που το κράτος μέλος απαντήσει θετικά στην αίτηση επανεισδοχής, η αρμόδια διπλωματική αποστολή ή το αρμόδιο προξενικό γραφείο του συγκεκριμένου κράτους μέλους εκδίδει, εφόσον χρειάζεται και χωρίς καθυστέρηση, ανεξάρτητα από τη βούλησή του προς επανεισδοχή προσώπου, το απαραίτητο για την επιστροφή του ενδιαφερομένου ταξιδιωτικό έγγραφο, με διάρκεια ισχύος 30 ημερολογιακών ημερών. Εάν για οποιονδήποτε λόγο ο ενδιαφερόμενος δεν μπορεί να μεταφερθεί εντός της περιόδου ισχύος του ταξιδιωτικού εγγράφου, το συγκεκριμένο κράτος μέλος εκδίδει χωρίς καθυστέρηση νέο ταξιδιωτικό έγγραφο με την ίδια διάρκεια ισχύος.
 Άρθρο 5
 Επανεισδοχή υπηκόων τρίτων χωρών και απάτριδων
 1. Ένα κράτος μέλος επιτρέπει την επανεισδοχή, μετά από αίτηση της Ρωσικής Ομοσπονδίας και σύμφωνα με τη διαδικασία που προβλέπεται στην παρούσα συμφωνία, όλων των υπηκόων τρίτων χωρών ή απάτριδων, οι οποίοι δεν πληρούν, ή δεν πληρούν πλέον, τις ισχύουσες προϋποθέσεις εισόδου, παρουσίας ή διαμονής στην επικράτεια της Ρωσικής Ομοσπονδίας, υπό τον όρο ότι μπορεί να αποδειχθεί σύμφωνα με το άρθρο 10 της παρούσας συμφωνίας ότι τα συγκεκριμένα άτομα:
 α)
 είναι κάτοχοι, κατά τη στιγμή της υποβολής της αίτησης επανεισδοχής, έγκυρης θεώρησης που έχει εκδοθεί από το κράτος μέλος προς το οποίο απευθύνεται η αίτηση και εισέρχονται στην επικράτεια της Ρωσικής Ομοσπονδίας προερχόμενοι απευθείας από την επικράτεια του κράτους μέλους· ή
 β)
 είναι κάτοχοι, κατά τη στιγμή της υποβολής της αίτησης επανεισδοχής, έγκυρης άδειας διαμονής που έχει εκδοθεί από το κράτος μέλος προς το οποίο απευθύνεται η αίτηση· ή
 γ)
 έχουν εισέλθει παράνομα στην επικράτεια της Ρωσικής Ομοσπονδίας προερχόμενοι απευθείας από την επικράτεια του κράτους μέλους προς το οποίο απευθύνεται η αίτηση.
 2. Η υποχρέωση επανεισδοχής που προβλέπεται στην παράγραφο 1 του παρόντος άρθρου δεν εφαρμόζεται στις ακόλουθες περιπτώσεις:
 α)
 ο υπήκοος τρίτης χώρας ή ο άπατρις βρισκόταν απλά υπό καθεστώς μετεπιβίβασης σε διεθνές αεροδρόμιο του κράτους μέλους προς το οποίο απευθύνεται η αίτηση·
 β)
 η Ρωσική Ομοσπονδία έχει χορηγήσει στον υπήκοο τρίτης χώρας ή στον απάτριδα θεώρηση ή άδεια διαμονής, εκτός εάν το συγκεκριμένο άτομο είναι κάτοχος θεώρησης ή άδειας διαμονής που εξέδωσε το κράτος μέλος προς το οποίο απευθύνεται η αίτηση, η οποία έχει μεγαλύτερη διάρκεια ισχύος·
 γ)
 ο υπήκοος τρίτης χώρας ή ο άπατρις δικαιούται απαλλαγής από την υποχρέωση θεώρησης για να εισέλθει στην επικράτεια της Ρωσικής Ομοσπονδίας.
 3. Η υποχρέωση επανεισδοχής, που αναφέρεται στην παράγραφο 1 του παρόντος άρθρου ισχύει για το κράτος μέλος που έχει χορηγήσει τη θεώρηση ή την άδεια διαμονής.


text:
Αν δύο ή περισσότερα κράτη μέλη εξέδωσαν θεώρηση ή άδεια διαμονής, η υποχρέωση επανεισδοχής που αναφέρεται στην παράγραφο 1 του παρόντος άρθρου, βαρύνει το κράτος μέλος που εξέδωσε το έγγραφο με τη μεγαλύτερη διάρκεια ισχύος ή, αν ένα ή περισσότερα από αυτά τα έγγραφα έχουν ήδη λήξει, τότε το έγγραφο το οποίο συνεχίζει να ισχύει. Αν όλα τα έγγραφα έχουν ήδη λήξει, η υποχρέωση επανεισδοχής, που αναφέρεται στην παράγραφο 1 του παρόντος άρθρου, βαρύνει το κράτος μέλος που εξέδωσε το έγγραφο με την πιο πρόσφατη ημερομηνία λήξης.
 4. Σε περίπτωση θετικής απάντησης στην αίτηση επανεισδοχής εκ μέρους του κράτους μέλους προς το οποίο απευθύνεται η αίτηση, η Ρωσική Ομοσπονδία χορηγεί στο προς επανεισδοχή πρόσωπο ταξιδιωτικό έγγραφο που αναγνωρίζεται από το συγκεκριμένο κράτος μέλος.
 ΤΜΗΜΑ III
 ΔΙΑΔΙΚΑΣΙΑ ΕΠΑΝΕΙΣΔΟΧΗΣ
 Άρθρο 6
 Αίτηση επανεισδοχής
 1. Με την επιφύλαξη της παραγράφου 2, η μεταφορά ατόμου για το οποίο γίνεται η επανεισδοχή με βάση μία από τις υποχρεώσεις που αναφέρονται στα άρθρα 2 έως 5, απαιτεί την υποβολή αίτησης επανεισδοχής στις αρμόδιες αρχές του κράτους προς το οποίο απευθύνεται η αίτηση.
 2. Κατά παρέκκλιση των άρθρων 2 έως 5 της παρούσας συμφωνίας, δεν απαιτείται αίτηση επανεισδοχής εάν το προς επανεισδοχή άτομο είναι κάτοχος έγκυρου εθνικού διαβατηρίου και, εάν πρόκειται για υπήκοο τρίτης χώρας ή απάτριδα, εξίσου κάτοχος έγκυρης θεώρησης ή άδειας διαμονής του κράτους το οποίο οφείλει να επιτρέψει την επανεισδοχή του.
 3. Εάν κάποιος έχει συλληφθεί στην παραμεθόρια περιοχή του αιτούντος κράτους αφού έχει διέλθει παράνομα τα σύνορα προερχόμενος απευθείας από την επικράτεια του κράτους προς το οποίο απευθύνεται η αίτηση, το αιτούν κράτος μπορεί να υποβάλει αίτηση επανεισδοχής εντός προθεσμίας δύο εργασίμων ημερών από την ημερομηνία σύλληψης του ενδιαφερομένου (συνοπτική διαδικασία).
 Άρθρο 7
 Περιεχόμενο των αιτήσεων επανεισδοχής
 1. Όλες οι αιτήσεις επανεισδοχής πρέπει να περιλαμβάνουν τις ακόλουθες πληροφορίες:
 α)
 τα προσωπικά στοιχεία του ατόμου για το οποίο γίνεται η επανεισδοχή (π.χ. ονοματεπώνυμο, ημερομηνία γέννησης και –ει δυνατόν– τόπος γέννησης, και τελευταίος τόπος διαμονής)·
 β)
 αναφορά των αποδεικτικών στοιχείων όσον αφορά την ιθαγένεια, την παράνομη είσοδο και διαμονή, και τους λόγους επανεισδοχής των υπηκόων τρίτων χωρών και απάτριδων, όπως αυτοί ορίζονται στο άρθρο 3 παράγραφος 1 και στο άρθρο 5 παράγραφος 1 της παρούσας συμφωνίας.
 2. Στο μέτρο του δυνατού, η αίτηση επανεισδοχής πρέπει να περιλαμβάνει επίσης τις ακόλουθες πληροφορίες:
 α)
 δήλωση που αναφέρει ότι το μεταφερόμενο άτομο μπορεί να χρειαστεί βοήθεια ή ιατρική περίθαλψη, υπό τον όρο ότι το συγκεκριμένο άτομο έχει δώσει ρητά τη συγκατάθεσή του·
 β)
 κάθε άλλο μέτρο προστασίας ή ασφάλειας που μπορεί να είναι αναγκαίο σε περίπτωση ατομικής μεταφοράς.
 3. Ένα κοινό έντυπο που πρέπει να χρησιμοποιείται για τις αιτήσεις επανεισδοχής, επισυνάπτεται ως παράρτημα 1 της παρούσας συμφωνίας.
 Άρθρο 8
 Απάντηση στην αίτηση επανεισδοχής
 Η απάντηση στην αίτηση επανεισδοχής χορηγείται εγγράφως.
 Άρθρο 9
 Αποδεικτικά στοιχεία όσον αφορά την ιθαγένεια
 1. Δυνάμει του άρθρου 2 παράγραφος 1 και του άρθρου 4 παράγραφος 1 της παρούσας συμφωνίας, η ιθαγένεια μπορεί να αποδειχθεί μέσω τουλάχιστον ενός εκ των εγγράφων που απαριθμούνται στο παράρτημα 2 της παρούσας συμφωνίας, ακόμα και αν έχει λήξει


text:
η διάρκεια ισχύος του. Εφόσον προσκομιστούν τα συγκεκριμένα έγγραφα, τα κράτη μέλη και η Ρωσική Ομοσπονδία αναγνωρίζουν αμοιβαία την ιθαγένεια, χωρίς να απαιτείται περαιτέρω έρευνα.
 2. Εάν δεν μπορεί να προσκομισθεί κανένα από τα έγγραφα που απαριθμούνται στο παράρτημα 2 της παρούσας συμφωνίας, η ιθαγένεια σύμφωνα με το άρθρο 2 παράγραφος 1 και το άρθρο 4 παράγραφος 1 της παρούσας συμφωνίας μπορεί να αποδειχθεί με τη βοήθεια τουλάχιστον ενός εκ των εγγράφων που αναφέρονται στο παράρτημα 3 της παρούσας συμφωνίας, ακόμα και εάν έχει λήξει η διάρκεια ισχύος του.
 —
 Εάν προσκομισθούν τα έγγραφα που απαριθμούνται στο παράρτημα 3 A της παρούσας συμφωνίας, τα κράτη μέλη και η Ρωσική Ομοσπονδία θεωρούν την ιθαγένεια αποδειχθείσα, εκτός εάν μπορούν να αποδείξουν το αντίθετο·
 —
 εάν προσκομισθούν τα έγγραφα που απαριθμούνται στο παράρτημα 3 B της παρούσας συμφωνίας, τα κράτη μέλη και η Ρωσική Ομοσπονδία θεωρούν αμοιβαία ότι υπάρχει λόγος να ξεκινήσει δέουσα έρευνα.
 3. Η απόδειξη της ιθαγένειας δεν μπορεί να πραγματοποιηθεί με πλαστά έγγραφα.
 4. Εάν κανένα από τα έγγραφα που απαριθμούνται στα παραρτήματα 2 ή 3 της παρούσας συμφωνίας δεν μπορεί να προσκομισθεί, οι αρμόδιες διπλωματικές και προξενικές αντιπροσωπείες της Ρωσικής Ομοσπονδίας ή του οικείου κράτους μέλους μεριμνούν, μετά από αίτηση, για μία συνέντευξη εντός ευλόγου χρονικού διαστήματος με το πρόσωπο του οποίου πρέπει να γίνει η επανεισδοχή, προκειμένου να αποδειχθεί η ιθαγένειά του. Η εφαρμοστέα σε αυτές τις συνεντεύξεις διαδικασία πρέπει να θεσπισθεί στα πρωτόκολλα εφαρμογής που αναφέρονται στο άρθρο 20 της παρούσας συμφωνίας.
 Άρθρο 10
 Αποδεικτικά στοιχεία όσον αφορά υπηκόους τρίτων χωρών και απάτριδες
 1. Η απόδειξη των λόγων επανεισδοχής υπηκόων τρίτων χωρών και απάτριδων, όπως αναφέρεται στο άρθρο 3 παράγραφος 1 και στο άρθρο 5 παράγραφος 1, μπορεί να προσκομισθεί με τη βοήθεια τουλάχιστον ενός εκ των εγγράφων που απαριθμούνται στο παράρτημα 4 της παρούσας συμφωνίας. Τα κράτη μέλη και η Ρωσική Ομοσπονδία αναγνωρίζουν αμοιβαία την απόδειξη αυτή χωρίς να απαιτείται περαιτέρω έρευνα.
 2. Έμμεση απόδειξη των λόγων επανεισδοχής υπηκόων τρίτων χωρών και απάτριδων σύμφωνα με το άρθρο 3 παράγραφος 1 και το άρθρο 5 παράγραφος 1 της παρούσας συμφωνίας μπορεί να προσκομισθεί με τη βοήθεια τουλάχιστον ενός εκ των εγγράφων που απαριθμούνται στο παράρτημα 5 της παρούσας συμφωνίας.
 —
 Εάν προσκομισθούν τα αποδεικτικά μέσα που αναφέρονται στο παράρτημα 5 Α της παρούσας συμφωνίας, τα κράτη μέλη και η Ρωσική Ομοσπονδία θεωρούν αμοιβαία ότι πληρούνται οι προϋποθέσεις, εκτός εάν μπορούν να αποδείξουν το αντίθετο·
 —
 εάν προσκομισθούν τα αποδεικτικά μέσα που αναφέρονται στο παράρτημα 5 B της παρούσας συμφωνίας, τα κράτη μέλη και η Ρωσική Ομοσπονδία θεωρούν αμοιβαία ότι υπάρχει λόγος να ξεκινήσει δέουσα έρευνα.
 3. Η απόδειξη των λόγων επανεισδοχής υπηκόων τρίτων χωρών και απάτριδων δεν μπορεί να πραγματοποιηθεί με πλαστά έγγραφα.
 4. Το παράνομο της εισόδου, παρουσίας ή διαμονής αποδεικνύεται με βάση τα ταξιδιωτικά έγγραφα του συγκεκριμένου ατόμου στα οποία δεν εμφανίζεται η αναγκαία θεώρηση ή άδεια διαμονής για την επικράτεια του αιτούντος κράτους μέλους. Δεόντως αιτιολογημένη δήλωση του αιτούντος κράτους ότι διαπιστώθηκε πως το συγκεκριμένο άτομο δεν είχε τα αναγκαία ταξιδιωτικά έγγραφα, την αναγκαία


text:
θεώρηση ή άδεια διαμονής παρέχει, εξίσου, εκ πρώτης όψεως αποδείξεις όσον αφορά την παράνομη είσοδο, παρουσία ή διαμονή.
 Άρθρο 11
 Προθεσμίες
 1. Η αίτηση επανεισδοχής πρέπει να υποβληθεί στην αρμόδια αρχή του κράτους προς το οποίο απευθύνεται η αίτηση, εντός μέγιστης προθεσμίας 180 ημερολογιακών ημερών, από την ημερομηνία κατά την οποία η αρμόδια αρχή του αιτούντος κράτους μέλους λαμβάνει γνώση ότι ο υπήκοος τρίτης χώρας ή ο άπατρις δεν πληροί ή δεν πληροί πλέον τις ισχύουσες προϋποθέσεις για την είσοδο, παρουσία ή διαμονή του.
 2. Η αίτηση επανεισδοχής πρέπει να λάβει απάντηση εντός μέγιστης προθεσμίας 25 ημερολογιακών ημερών από την ημερομηνία του αποδεικτικού παραλαβής της αίτησης. Υπό την επιφύλαξη ειδικών ρυθμίσεων που μπορούν να συμφωνηθούν στο πλαίσιο των πρωτοκόλλων εφαρμογής που συνάπτονται σύμφωνα με το άρθρο 20, όταν νομικά ή πραγματικά εμπόδια αντιτίθενται στη χορήγηση εμπρόθεσμης απάντησης, η προθεσμία παρατείνεται, μετά από δεόντως αιτιολογημένη αίτηση, μέχρι το διάστημα των 60 ημερολογιακών ημερών.
 3. Στην περίπτωση αίτησης επανεισδοχής που υποβάλλεται σύμφωνα με τη συνοπτική διαδικασία που προβλέπεται στο άρθρο 6 παράγραφος 3 της παρούσας συμφωνίας, η απάντηση πρέπει να χορηγηθεί εντός δύο εργασίμων ημερών (όπως αυτές καθορίζονται από τη νομοθεσία του κράτους προς το οποίο απευθύνεται η αίτηση) από την ημερομηνία του αποδεικτικού παραλαβής της εν λόγω αίτησης.
 4. Μετά τη λήξη των προθεσμιών που αναφέρονται στις παραγράφους 2 και 3 του παρόντος άρθρου, η επανεισδοχή θεωρείται εγκριθείσα.
 5. Ο ενδιαφερόμενος μεταφέρεται εντός 90 ημερολογιακών ημερών. Σε περίπτωση μεταφοράς σύμφωνα με τη συνοπτική διαδικασία που προβλέπεται στο άρθρο 6 παράγραφος 3 της παρούσας συμφωνίας, ο ενδιαφερόμενος μεταφέρεται εντός δύο εργασίμων ημερών. Κατόπιν αιτήσεως, αυτή η προθεσμία μπορεί να παραταθεί για το χρονικό διάστημα που απαιτείται για την εξέταση των νομικών ή πρακτικών εμποδίων. Οι προθεσμίες που προβλέπονται στη συγκεκριμένη παράγραφο αρχίζουν από την ημερομηνία παραλαβής θετικής απάντησης στην αίτηση επανεισδοχής.
 Άρθρο 12
 Απόρριψη αίτησης επανεισδοχής
 Η απόρριψη αίτησης επανεισδοχής πρέπει να αιτιολογείται δεόντως.
 Άρθρο 13
 Λεπτομέρειες και τρόποι μεταφοράς
 1. Πριν από τη μεταφορά του ενδιαφερομένου, οι αρμόδιες αρχές της Ρωσικής Ομοσπονδίας και του οικείου κράτους μέλους προβαίνουν εγγράφως και εκ των προτέρων σε ορισμένες διευθετήσεις σχετικά με την ημερομηνία μεταφοράς, το σημείο διέλευσης των συνόρων και την πιθανή συνοδεία.
 2. Όλα τα μέσα μεταφοράς, αεροπορικά, χερσαία ή θαλάσσια, επιτρέπονται για τους σκοπούς της μεταφοράς. Η επιστροφή αεροπορικώς δεν περιορίζεται στη χρήση του εθνικού αερομεταφορέα ή του προσωπικού του αιτούντος κράτους, και μπορεί να πραγματοποιηθεί στο πλαίσιο τακτικών πτήσεων καθώς και ναυλωμένων πτήσεων.
 ΤΜΗΜΑ IV
 ΕΝΕΡΓΕΙΕΣ ΔΙΕΛΕΥΣΗΣ
 Άρθρο 14
 Γενικές αρχές
 1. Τα κράτη μέλη και η Ρωσική Ομοσπονδία περιορίζουν τη διέλευση υπηκόων τρίτων χωρών ή απάτριδων, στις περιπτώσεις στις οποίες αυτά τα άτομα δεν μπορούν να επιστρέψουν απευθείας στη χώρα προορισμού.
 2. Η Ρωσική Ομοσπονδία επιτρέπει τη διέλευση υπηκόων τρίτων χωρών ή απάτριδων, αν το ζητήσει ένα κράτος μέλος, και ένα κράτος μέλος επιτρέπει τη διέλευση υπηκόων τρίτων χωρών ή απάτριδων, αν το ζητήσει η Ρωσική Ομοσπονδία, υπό τον όρο ότι εξασφαλίζεται τόσο η συνέχεια του ταξιδιού σε πιθανά άλλα κράτη διέλευσης όσο και η εισδοχή από το κράτος προορισμού.


text:
3. Η Ρωσική Ομοσπονδία ή ένα κράτος μέλος μπορεί να αρνηθεί τη διέλευση:
 α)
 αν ο υπήκοος τρίτης χώρας ή ο άπατρις διατρέχει πραγματικό κίνδυνο να υποστεί βασανιστήρια, απάνθρωπη ή βάναυση μεταχείριση ή τιμωρία, ή ακόμα τη θανατική ποινή, ή να υποστεί διώξεις για λόγους φυλής, θρησκείας, ιθαγένειας ή συμμετοχής σε μια ορισμένη κοινωνική ομάδα, ή για τις πολιτικές του πεποιθήσεις στο κράτος προορισμού ή σε άλλο κράτος διέλευσης· ή
 β)
 αν ο υπήκοος τρίτης χώρας ή ο άπατρις κινδυνεύει να υποστεί ποινική δίωξη ή κυρώσεις στο κράτος προς το οποίο απευθύνεται η αίτηση ή σε άλλο κράτος διέλευσης· ή
 γ)
 για λόγους δημόσιας υγείας, εθνικής ασφάλειας, δημόσιας τάξης, ή άλλους λόγους εθνικού συμφέροντος του κράτους προς το οποίο απευθύνεται η αίτηση.
 4. Η Ρωσική Ομοσπονδία ή ένα κράτος μέλος μπορεί να ανακαλέσει την άδεια που έχει εκδοθεί σε περίπτωση που προκύψουν μεταγενέστερα ή έλθουν στην επιφάνεια οι συνθήκες που αναφέρονται στην παράγραφο 3 του παρόντος άρθρου, οι οποίες μπορούν να εμποδίσουν τη διέλευση, ή αν δεν εξασφαλίζεται πλέον η συνέχεια του ταξιδιού σε πιθανά κράτη διέλευσης ή η επανεισδοχή από το κράτος προορισμού. Στην περίπτωση αυτή, το αιτούν κράτος αναλαμβάνει εκ νέου, δεόντως και χωρίς καθυστέρηση, τον υπήκοο τρίτης χώρας ή τον απάτριδα.
 Άρθρο 15
 Διαδικασία διέλευσης
 1. Κάθε αίτηση διέλευσης πρέπει να απευθύνεται εγγράφως στις αρμόδιες αρχές και να περιλαμβάνει τις ακόλουθες πληροφορίες:
 α)
 τρόπος διέλευσης (αεροπορικώς, διά ξηράς ή διά θαλάσσης), άλλα πιθανά κράτη διέλευσης και προβλεπόμενος τελικός προορισμός·
 β)
 προσωπικά στοιχεία του εν λόγω ατόμου (π.χ. ονοματεπώνυμο, ημερομηνία γέννησης και –ει δυνατόν– τόπος γέννησης, ιθαγένεια, τύπος και αριθμός του ταξιδιωτικού εγγράφου)·
 γ)
 προβλεπόμενο σημείο διέλευσης των συνόρων, χρονική στιγμή μεταφοράς και πιθανή χρήση συνοδείας·
 δ)
 μία δήλωση ότι, σύμφωνα με τη γνώμη του αιτούντος κράτους, πληρούνται οι όροι που αναφέρονται στο άρθρο 14 παράγραφος 2, και ότι δεν υπάρχει κανένας λόγος απόρριψης της αίτησης κατά την έννοια του άρθρου 14 παράγραφος 3.
 Ένα κοινό έντυπο που πρέπει να χρησιμοποιείται για τις αιτήσεις διέλευσης επισυνάπτεται στο παράρτημα 6 της παρούσας συμφωνίας.
 2. Το κράτος προς το οποίο απευθύνεται η αίτηση ενημερώνει εγγράφως τις αρμόδιες αρχές του αιτούντος κράτους σχετικά με τη συναίνεση στην εισδοχή, επιβεβαιώνοντας το σημείο διέλευσης των συνόρων και την προβλεπόμενη ημερομηνία και ώρα εισδοχής, ή το ενημερώνει σχετικά με την άρνηση της εισδοχής και τους λόγους της άρνησης αυτής.
 3. Αν η διέλευση πραγματοποιείται αεροπορικώς (μετεπιβίβαση), το άτομο για το οποίο γίνεται η επανεισδοχή και η πιθανή συνοδεία του απαλλάσσονται από την υποχρέωση να διαθέτουν ειδική θεώρηση μετεπιβίβασης μέσω αεροδρομίου.
 4. Οι αρμόδιες αρχές του κράτους προς το οποίο απευθύνεται η αίτηση, με την επιφύλαξη αμοιβαίων διαβουλεύσεων, υποβοηθούν τη διέλευση, ειδικότερα με την επιτήρηση των εν λόγω ατόμων και την παροχή των κατάλληλων εξοπλισμών για το σκοπό αυτό.
 ΤΜΗΜΑ V
 ΚΟΣΤΟΣ
 Άρθρο 16
 Έξοδα μεταφοράς και διέλευσης
 Με την επιφύλαξη του δικαιώματος των αρμόδιων αρχών να ανακτούν το κόστος, που συνδέεται με την επανεισδοχή, από το άτομο για το οποίο γίνεται η εν λόγω επανεισδοχή ή από τρίτο μέρος, όλα τα έξοδα μεταφοράς που


text:
προκύπτουν στο πλαίσιο της διαδικασίας επανεισδοχής και διέλευσης μέχρι το σημείο διέλευσης των συνόρων του κράτους προς το οποίο απευθύνεται η αίτηση βαρύνουν το αιτούν κράτος.
 ΤΜΗΜΑ VI
 ΠΡΟΣΤΑΣΙΑ ΤΩΝ ΔΕΔΟΜΕΝΩΝ
 Άρθρο 17
 Προστασία δεδομένων
 Η κοινοποίηση προσωπικών στοιχείων γίνεται μόνον εάν αυτή η κοινοποίηση είναι αναγκαία για την εκτέλεση της παρούσας συμφωνίας από τις αρμόδιες αρχές της Ρωσικής Ομοσπονδίας ή κράτους μέλους ανάλογα με την περίπτωση. Κατά την κοινοποίηση και επεξεργασία δεδομένων προσωπικού χαρακτήρα σε συγκεκριμένες περιπτώσεις, οι αρμόδιες αρχές της Ρωσικής Ομοσπονδίας συμμορφώνονται με τη σχετική εθνική νομοθεσία και οι αρμόδιες αρχές του κράτους μέλους συμμορφώνονται με τις διατάξεις της οδηγίας 95/46/ΕΚ και της εθνικής νομοθεσίας που έχει θεσπιστεί από το συγκεκριμένο κράτος μέλος κατ’ εφαρμογή της εν λόγω οδηγίας. Επιπλέον, εφαρμόζονται οι ακόλουθες αρχές:
 α)
 τα προσωπικά δεδομένα χρησιμοποιούνται με θεμιτό και νόμιμο τρόπο·
 β)
 τα προσωπικά δεδομένα πρέπει να συλλέγονται για τον συγκεκριμένο, σαφή και νόμιμο σκοπό της εφαρμογής της παρούσας συμφωνίας και δεν μπορούν να τυγχάνουν περαιτέρω επεξεργασίας κατά τρόπο ασυμβίβαστο με τον συγκεκριμένο σκοπό·
 γ)
 τα προσωπικά δεδομένα πρέπει να είναι τα κατάλληλα, συναφή και να μην υπερβαίνουν το σκοπό για τον οποίο συγκεντρώνονται ή/και υφίστανται περαιτέρω επεξεργασία· ειδικότερα, τα προσωπικά δεδομένα που κοινοποιούνται πρέπει να αφορούν μόνο τις ακόλουθες πληροφορίες:
 —
 τα στοιχεία του προσώπου που πρόκειται να μεταφερθεί (π.χ. όνομα/τα, επώνυμο/α, τυχόν προγενέστερα ονόματα, άλλα χρησιμοποιούμενα ονόματα/παρωνύμια ή ψευδώνυμα, ημερομηνία και τόπος γέννησης, φύλο, παρούσα και οποιαδήποτε προηγούμενη ιθαγένεια)·
 —
 την ταυτότητα ή το διαβατήριο (είδος, αριθμός, διάρκεια ισχύος, ημερομηνία έκδοσης, εκδούσα αρχή και τόπος έκδοσης)·
 —
 ενδιάμεσες στάσεις και δρομολόγια·
 —
 άλλες πληροφορίες που απαιτούνται για την εξακρίβωση της ταυτότητας του προσώπου που πρόκειται να μεταφερθεί ή για την εξέταση των προϋποθέσεων επανεισδοχής δυνάμει της παρούσας συμφωνίας·
 δ)
 τα δεδομένα πρέπει να είναι ακριβή και, εάν είναι αναγκαίο, να ενημερώνονται·
 ε)
 τα προσωπικά δεδομένα πρέπει να φυλάσσονται σε μορφή που να επιτρέπει την εξακρίβωση της ταυτότητας των συγκεκριμένων προσώπων για περίοδο που να μην υπερβαίνει αυτήν που απαιτείται για τους σκοπούς της συλλογής ή περαιτέρω επεξεργασίας τους·
 στ)
 τόσο η αρμόδια αρχή που κοινοποιεί προσωπικά δεδομένα όσο και η παραλήπτρια αρχή λαμβάνουν όλα τα δέοντα μέτρα για τη διόρθωση, διαγραφή ή το κλείδωμα των προσωπικών δεδομένων, σε περίπτωση που η επεξεργασία τους δεν συμβιβάζεται με τις διατάξεις των στοιχείων γ) και δ) του παρόντος άρθρου, ιδιαίτερα όταν τα εν λόγω δεδομένα δεν είναι κατάλληλα, συναφή, ακριβή ή είναι δυσανάλογα σε σχέση με το σκοπό της επεξεργασίας. Αυτό περιλαμβάνει και την υποχρέωση κοινοποίησης προς το άλλο μέρος κάθε διόρθωσης, διαγραφής ή κλειδώματος των προσωπικών δεδομένων·
 ζ)
 η παραλήπτρια αρχή ενημερώνει, μετά από αίτηση, την κοινοποιούσα αρχή σχετικά με τη χρήση των κοινοποιηθέντων δεδομένων και με τα αποτελέσματα της χρήσης αυτής·
 η)
 τα προσωπικά δεδομένα μπορούν να κοινοποιούνται μόνο στις αρμόδιες αρχές που είναι επιφορτισμένες με την εφαρμογή της παρούσας συμφωνίας. Η περαιτέρω κοινοποίηση σε άλλους φορείς προϋποθέτει την προηγούμενη έγκριση της κοινοποιούσας αρχής·
 θ)
 τόσο η κοινοποιούσα όσο και η παραλήπτρια αρχή υποχρεούνται να προβαίνουν σε έγγραφη καταχώριση της κοινοποίησης και της


text:
παραλαβής των προσωπικών δεδομένων.
 ΤΜΗΜΑ VII
 ΕΦΑΡΜΟΓΗ ΚΑΙ ΕΚΤΕΛΕΣΗ
 Άρθρο 18
 Σχέση με άλλες διεθνείς υποχρεώσεις
 1. Η παρούσα συμφωνία δεν θίγει τα δικαιώματα, τις υποχρεώσεις και τις αρμοδιότητες της Κοινότητας, των κρατών μελών και της Ρωσικής Ομοσπονδίας που απορρέουν από το διεθνές δίκαιο, και ειδικότερα από:
 α)
 τη σύμβαση της 28ης Ιουλίου 1951 και το πρωτόκολλο της 31ης Ιανουαρίου 1967 σχετικά με το καθεστώς των προσφύγων·
 β)
 την Ευρωπαϊκή Σύμβαση της 4ης Νοεμβρίου 1950 για την προάσπιση των δικαιωμάτων του ανθρώπου και των θεμελιωδών ελευθεριών·
 γ)
 τη σύμβαση της 10ης Δεκεμβρίου 1984 κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας·
 δ)
 τις διεθνείς συμβάσεις περί εκδόσεως και μεταφοράς·
 ε)
 τις πολυμερείς διεθνείς συμβάσεις που περιλαμβάνουν κανόνες περί επανεισδοχής αλλοδαπών υπηκόων, όπως η σύμβαση σχετικά με τη διεθνή πολιτική αεροπορία της 7ης Δεκεμβρίου 1944.
 2. Οι διατάξεις της παρούσας συμφωνίας υπερέχουν έναντι των διατάξεων οποιασδήποτε διμερούς σύμβασης ή συμφωνίας περί επανεισδοχής η οποία έχει συναφθεί ή μπορεί να συναφθεί, κατ’ εφαρμογή του άρθρου 20 της παρούσας συμφωνίας, μεταξύ των διαφόρων κρατών μελών και της Ρωσικής Ομοσπονδίας, στο μέτρο που οι διατάξεις αυτών των συμβάσεων ή συμφωνιών καλύπτουν ζητήματα που διέπονται από την παρούσα συμφωνία.
 3. Κανένα στοιχείο της παρούσας συμφωνίας δεν εμποδίζει την επιστροφή ατόμων στο πλαίσιο άλλων τυπικών ή άτυπων ρυθμίσεων.
 Άρθρο 19
 Μεικτή επιτροπή επανεισδοχής
 1. Τα συμβαλλόμενα μέρη συγκροτούν μεικτή επιτροπή επανεισδοχής (εφεξής καλούμενη «μεικτή επιτροπή») η οποία, ειδικότερα, έχει τα εξής καθήκοντα:
 α)
 να παρακολουθεί την εφαρμογή της παρούσας συμφωνίας·
 β)
 να αποφασίζει σχετικά με τις διάφορες ρυθμίσεις εφαρμογής που είναι αναγκαίες για την ομοιόμορφη εφαρμογή της παρούσας συμφωνίας·
 γ)
 να έχει τακτική ανταλλαγή πληροφοριών σχετικά με τα πρωτόκολλα εφαρμογής που καταρτίζονται από τα διάφορα κράτη μέλη και τη Ρωσική Ομοσπονδία σύμφωνα με το άρθρο 20 της παρούσας συμφωνίας·
 δ)
 να αποφασίζει τροποποιήσεις των παραρτημάτων της παρούσας συμφωνίας·
 ε)
 να προτείνει τροποποιήσεις της παρούσας συμφωνίας·
 στ)
 να εξετάζει και, εφόσον κρίνει απαραίτητο, να προτείνει τροποποιήσεις της παρούσας συμφωνίας σε περίπτωση νέων προσχωρήσεων στην Ευρωπαϊκή Ένωση.
 2. Οι αποφάσεις της μεικτής επιτροπής είναι δεσμευτικές για τα μέρη.
 3. Η μεικτή επιτροπή απαρτίζεται από αντιπροσώπους της Κοινότητας και της Ρωσικής Ομοσπονδίας· η Κοινότητα εκπροσωπείται από την Ευρωπαϊκή Επιτροπή, η οποία επικουρείται από εμπειρογνώμονες των κρατών μελών.
 4. Η μεικτή επιτροπή συνέρχεται, όταν κρίνεται αναγκαίο, κατόπιν αιτήσεως ενός από τα συμβαλλόμενα μέρη.
 5. Η μεικτή επιτροπή θεσπίζει τον εσωτερικό της κανονισμό.
 Άρθρο 20
 Πρωτόκολλα εφαρμογής
 1. Η Ρωσική Ομοσπονδία και τα κράτη μέλη καταρτίζουν πρωτόκολλα εφαρμογής τα οποία συμπεριλαμβάνουν κανόνες όσον αφορά:
 α)
 τις αρμόδιες αρχές, τα σημεία διέλευσης των συνόρων, την ανταλλαγή πληροφοριών σχετικά με τα σημεία επαφής και τις γλώσσες επικοινωνίας·
 β)
 τις λεπτομέρειες επανεισδοχής στο πλαίσιο της συνοπτικής διαδικασίας·
 γ)
 τους όρους μεταφοράς υπό συνοδεία, συμπεριλαμβανομένης της διέλευσης υπό συνοδεία υπηκόων τρίτων χωρών και απάτριδων·
 δ)
 τα συμπληρωματικά αποδεικτικά μέσα πέραν εκείνων που αναφέρονται στα παραρτήματα 2 έως 5 της παρούσας συμφωνίας·
 ε)
 τη διαδικασία συνέντευξης που προβλέπεται στο άρθρο 9 της παρούσας συμφωνίας·
 στ)
 ανάλογα με την περίπτωση, ειδικές ρυθμίσεις


text:
όσον αφορά τις προθεσμίες εξέτασης των αιτήσεων επανεισδοχής, δυνάμει του άρθρου 11 παράγραφος 2 της παρούσας συμφωνίας.
 2. Τα πρωτόκολλα εφαρμογής που αναφέρονται στην παράγραφο 1 του παρόντος άρθρου τίθενται σε ισχύ μόνον αφού έχουν κοινοποιηθεί στη μεικτή επιτροπή.
 3. Η Ρωσική Ομοσπονδία συμφωνεί να εφαρμόζει κάθε διάταξη ενός πρωτοκόλλου εφαρμογής το οποίο συνάπτει με ένα κράτος μέλος εξίσου στις σχέσεις της με οποιοδήποτε άλλο κράτος μέλος, μετά από αίτηση αυτού του τελευταίου και υπό την επιφύλαξη της δυνατότητας πρακτικής εφαρμογής του στη Ρωσική Ομοσπονδία. Τα κράτη μέλη συμφωνούν να εφαρμόζουν κάθε διάταξη ενός πρωτοκόλλου εφαρμογής που έχει συναφθεί από ένα εξ αυτών στις σχέσεις τους με τη Ρωσική Ομοσπονδία, μετά από αίτηση αυτής της τελευταίας και υπό την επιφύλαξη της δυνατότητας πρακτικής εφαρμογής του σε άλλα κράτη μέλη.
 Αυτό δεν εφαρμόζεται στις διατάξεις που περιλαμβάνουν τις ειδικές ρυθμίσεις που αναφέρονται στην παράγραφο 1 σημείο στ) του παρόντος άρθρου.
 ΤΜΗΜΑ VIII
 ΤΕΛΙΚΕΣ ΔΙΑΤΑΞΕΙΣ
 Άρθρο 21
 Εδαφική εφαρμογή
 1. Με την επιφύλαξη της παραγράφου 2 του παρόντος άρθρου, η παρούσα συμφωνία εφαρμόζεται στην επικράτεια της Ρωσικής Ομοσπονδίας και στην επικράτεια στην οποία εφαρμόζεται η συνθήκη για την ίδρυση της Ευρωπαϊκής Κοινότητας.
 2. Η παρούσα συμφωνία δεν εφαρμόζεται στην επικράτεια του Βασιλείου της Δανίας.
 Άρθρο 22
 Παραρτήματα
 Τα παραρτήματα 1 έως 6 αποτελούν αναπόσπαστο τμήμα της παρούσας συμφωνίας.
 Άρθρο 23
 Έναρξη ισχύος, διάρκεια και λύση
 1. Η παρούσα συμφωνία κυρώνεται ή εγκρίνεται από τα συμβαλλόμενα μέρη σύμφωνα με τις αντίστοιχες εσωτερικές διαδικασίες τους.
 2. Με την επιφύλαξη της παραγράφου 3 του παρόντος άρθρου, η παρούσα συμφωνία τίθεται σε ισχύ την πρώτη ημέρα του δεύτερου μήνα που έπεται της ημερομηνίας κατά την οποία τα συμβαλλόμενα μέρη κοινοποιούν αμοιβαία ότι έχουν ολοκληρωθεί οι διαδικασίες που αναφέρονται στην παράγραφο 1 του παρόντος άρθρου. Εάν αυτή η ημερομηνία προηγείται της έναρξης ισχύος της συμφωνίας μεταξύ της Ρωσικής Ομοσπονδίας και της Ευρωπαϊκής Κοινότητας για την απλούστευση της έκδοσης θεωρήσεων στους πολίτες της Ρωσικής Ομοσπονδίας και της Ευρωπαϊκής Ένωσης, η παρούσα συμφωνία τίθεται σε ισχύ την ίδια ημερομηνία με αυτήν την τελευταία.
 3. Οι υποχρεώσεις που προβλέπονται στα άρθρα 3 και 5 της παρούσας συμφωνίας εφαρμόζονται μόνον τρία έτη μετά την ημερομηνία που προβλέπεται στην παράγραφο 2 του παρόντος άρθρου. Κατά τη διάρκεια αυτής της μεταβατικής περιόδου των τριών ετών, αυτές εφαρμόζονται μόνο στους απάτριδες και στους υπηκόους τρίτων χωρών με τις οποίες η Ρωσική Ομοσπονδία έχει συνάψει διμερείς συμβάσεις ή συμφωνίες επανεισδοχής.
 4. Η παρούσα συμφωνία συνάπτεται για απεριόριστο χρονικό διάστημα.
 5. Κάθε συμβαλλόμενο μέρος μπορεί να καταγγείλει την παρούσα συμφωνία με επίσημη κοινοποίηση στο αντισυμβαλλόμενο μέρος. Η παρούσα συμφωνία παύει να ισχύει έξι μήνες μετά την ημερομηνία παραλαβής της εν λόγω κοινοποίησης.
 'Εγινε στο Σότσι, στις είκοσι πέντε Μαΐου δύο χιλιάδες έξι σε δύο αντίτυπα στην αγγλική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική και ρωσική γλώσσα, και τα κείμενα σε όλες αυτές τις γλώσσες είναι εξίσου αυθεντικά.
 Hecho en Sochi, el veinticinco de mayo del dos mil seis.
 V Soči dne dvacátého


text:
pátého května dva tisíce šest.
 Udfærdiget i Sotji den femogtyvende maj to tusind og seks.
 Geschehen zu Sotschi am fünfundzwanzigsten Mai zweitausendsechs.
 Kahe tuhande kuuenda aasta maikuu kahekümne viiendal päeval Sotšis.
 'Εγινε στο Σότσι, στις είκοσι πέντε Μαΐου δύο χιλιάδες έξι.
 Done at Sochi on the twenty fifth day of May in the year two thousand and six.
 Fait à Sotchi, le vingt cinq mai deux mille six.
 Fatto a Soci, addì venticinque maggio duemilasei.
 Sočos, divtūkstoš sestā gada divdesmit piektajā maijā.
 Priimta du tūkstančiai šeštų metų gegužės dvidešimt penktą dieną Sočyje.
 Kelt Szocsiban, a kettőezer hatodik év május huszonötödik napján.
 Magħmul f'Sochi, fil-ħamsa u għoxrin jum ta' Mejju tas-sena elfejn u sitta.
 Gedaan te Sotsji, de vijfentwintigste mei tweeduizend zes.
 Sporządzono w Soczi dnia dwudziestego piątego maja roku dwutysięcznego szóstego.
 Feito em Sotchi, em vinte e cinco de Maio de dois mil e seis.
 V Soči dňa dvadsiateho piateho mája dvetisícšesť.
 V Soči, petindvajsetega maja leta dva tisoč šest.
 Tehty Sotšissa kahdentenakymmenentenäviidentenä päivänä toukokuuta vuonna kaksituhattakuusi.
 Som skedde i Sotji den tjugofemte maj tjugohundrasex.
 Adoptată la Sochi, la douăzeci și cinci mai două mii șase.
 Совершено в г. Сочи двадцать пятого мая две тысячи шестого года.
 Por la Comunidad Europea
 Za Evropské společenství
 For Det Europæiske Fællesskab
 Für die Europäische Gemeinschaft
 Euroopa Ühenduse nimel
 Για την Ευρωπαϊκή Κοινότητα
 For the European Community
 Pour la Communauté européenne
 Per la Comunità europea
 Eiropas Kopienas vārdā
 Europos bendrijos vardu
 Az Európai Közösség részéről
 Għall-Komunità Ewropea
 Voor de Europese Gemeenschap
 W imieniu Wspólnoty Europejskiej
 Pela Comunidade Europeia
 Za Európske spoločenstvo
 Za Evropsko skupnost
 Euroopan yhteisön puolesta
 På Europeiska gemenskapens vägnar
 Pentru Comunitatea Europeană
 За Европейское сообщество
 Por la Federación de Rusia
 Za Ruskou federaci
 For Den Russiske Føderation
 Für die Russische Föderation
 Venemaa Föderatsiooni nimel
 Για τη Ρωσική Ομοσπονδία
 For the Russian Federation
 Pour la Fédération de Russie
 Per la Federazione russa
 Krievijas Federācijas vārdā
 Rusijos Federacijos vardu
 Az Orosz Föderáció részéről
 Għall-Federazzjoni Russa
 Voor de Russische Federatie
 W imieniu Federacji Rosyjskiej
 Pela Federação da Rússia
 Za Ruskú federáciu
 Za Rusko federacijo
 Venäjän federaation puolesta
 På ryska federationen vägnar
 Pentru Federația Rusă
 За Российскую Федерацию
 ΠΑΡΑΡΤΗΜΑ 1 ΤΗΣ ΣΥΜΦΩΝΙΑΣ ΕΠΑΝΕΙΣΔΟΧΗΣ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΗΣ ΡΩΣΙΚΗΣ ΟΜΟΣΠΟΝΔΙΑΣ
 Κείμενο της εικόνας
 Έμβλημα της Ρωσικής Ομοσπονδίας
 (Τόπος και ημερομηνία)
 (Προσδιορισμός της αρμόδιας αρχής του αιτούντος κράτους)
 Στοιχεία:
 ΣΥΝΟΠΤΙΚΗ ΔΙΑΔΙΚΑΣΙΑ
 Προς
 (Προσδιορισμός της αρμόδιας αρχής του κράτους προς το οποίο απευθύνεται η αίτηση)
 Κείμενο της εικόνας
 ΑΙΤΗΣΗ ΕΠΑΝΕΙΣΔΟΧΗΣ
 σύμφωνα με το άρθρο 7 της συμφωνίας επανεισδοχής της 25ης Μαΐου 2006 μεταξύ της Ευρωπαϊκής Κοινότητας και της Ρωσικής Ομοσπονδίας
 A. ΠΡΟΣΩΠΙΚΑ ΣΤΟΙΧΕΙΑ
 Φωτογραφία
 1. Ονοματεπώνυμο (να υπογραμμιστεί το επώνυμο):
 2. Το γένος:
 3. Ημερομηνία και τόπος γεννήσεως:
 4. Φύλο και φυσικά χαρακτηριστικά (ύψος, χρώμα οφθαλμών, διακριτικά στοιχεία, κ.λπ.):
 5. Άλλα ονόματα (προγενέστερα ονόματα, παρωνύμια ή ψευδώνυμα):
 6. Υπηκοότητα και γλώσσα:
 7. Οικογενειακή κατάσταση (όπου ισχύει)
 έγγαμος(-η)
 άγαμος(-η)
 διαζευγμένος(-η)
 χήρος(-α)
 Σε περίπτωση γάμου:
 όνομα συζύγου
 Ονόματα και ηλικία παιδιών (αν υπάρχουν)
 8. Διεύθυνση τελευταίας κατοικίας στο αιτούν κράτος:
 9. Τελευταίος τόπος διαμονής στο κράτος μέλος προς το